Самарқанд – Ер юзининг сайқалидир… – 106 sahifasi\n07/12/2018 admin Биз кечирган ҳаёт ҳиқояларидан … Тўртинчи китоб.da fikr bildirishni o'chirish\nАдабиёт ва санъат. Биз кечирган хаёт ҳикояларидан ...\n02/02/2017 admin Бир қанча шеърлар …da fikr bildirishni o'chirish\nБир қанча шеърлар …\nНамоз илоҳиси. Тўкилар бадандан кир, барча гуноҳлар, (Барча гуноҳлар, кир бадандан тўкилар,)...\nАдабиёт ва санъат. Туркия дафтари.\n30/07/2016 admin Тож Маҳалda fikr bildirishni o'chirish\nДунёда ошиқ номига қурилган энг буюк ва энг чиройли ёдгорлик: Тож Маҳал....\n17/08/2015 admin Суюмбека минораси …da fikr bildirishni o'chirish\nСуюмбека минораси …\nСуюмбека Хотун ким ? Суюмбека Хотун Қозон хонларидан охиргиси бўлган Сафо Гирайнинг...\nАдабиёт ва санъат. Биласизми ...? Туркия дафтари.\n30/06/2015 admin Бир XXI аср муҳожирининг хаёли …da fikr bildirishni o'chirish\nБир XXI аср муҳожирининг хаёли …\n1. М Е Н … Туғилдим, тоғ бағри бир қишлоқда, Ўсдим, дўмалаб...\nИккинчи қисм (29 ва 30 параграфлар)\n12/05/2010 15/08/2010 admin\n29 – МУСУЛМОНЛАР НИМА УЧУН ОРҚАДА ҚОЛДИЛАР? Ислом тарихининг ҳар бир даврида миллатлари, тиллари турли хил бўлган ва бошқа – бошқа одату-анъаналарга боғли бўлишган миллионлаб кишиларнинг ўз ораларидаги фарқларини ташлаб, ягона инонч ва фикр атрофида бир буюк давлат қуришганларини ўчмас тарих кўрсатиб турибди. У қурилган давлат ёки ўша давр давлатларининг энг буюгини ўрта асрларда учратамиз. Ҳеч бир вақт бузилмаган ва заррача ўзгаришларга учрамаган ягона дин, ислом динининг гўзал ахлоқи билан безанган, бир бирларини ҳурмат қилган, ёрдамлашган турли хил ирқлардан ташкил топган кишиларнинг бирлашганларини биламиз. У бирлашмаларни оёқда тутиб турган асос,…\nТўла илмиҳол ...\nИккинчи қисм (31 ва 32 параграфлар)\n31 – МОДДА ВА АТОМ ҲАҚИДА ЯНГИ БИЛИМЛАР. Бугун ҳаммани, атом ва атом энергияси қанақа даражада ташвишга солиб турганини кўриб турибмиз. Дўстдир, душмандир, ҳар бир мамлакатда ҳозир атом устида ишлар олиб борилмоқдадир. Келажакда бўладиган урушлар, сўзсиз атом қуроллари билан олиб борилиши аниқ масаладир. Шунинг учун атом қувватларига эга бўлмаган миллатларнинг яшашга ҳақлари бўлмай қолиши ҳам очилиб қолган аниқ бир масаладир. Шу сабабдан, кичикдир, буюкдир, қисқаси ҳамма бирдан тинмасдан эшитиб туришган атом ва атом энергиясини ва ундан қандай фойдаланишни дин қардошларимга қисқа билдиришни лозим кўрдим. Чунки келажакда атом қувватини урушда ҳам,…\nИккинчи қисм (33 ва 34 параграфлар)\n12/05/2010 16/08/2010 admin\n33 – АТОМ БОМБАСИ Биз, бугун билганимиз бир юз беш хил атомлардан ҳар бирининг марказида битта ядро борлиги ва унинг атрофида электронлар айланиб туришини айтдик. Энг кичик атом водород газининг атоми бўлиб, унинг атрофида фақат битта электрон айланади. Янада катта атомларнинг электронлари бир-бири ичига жойлашган ҳар хил ҳалқалар бўйлаб айланадилар. Масалан, уран атомининг еттита ҳалқасида тўқсон иккита электрон бор. Водород атомининг ядроси бошқа бўлина олмайдиган жуда ҳам кичик бир доначадир. Водороднинг бундай ядросига (Протон), дейилади. Протонлар битта мусбат электрик зарядли бўладилар. Бошқа барча атомларнинг ядроларида протонлар билан бирга (Нейтрон), дейилган…\nиккинчи қисм (35 ва 37 параграфлар)\n12/05/2010 17/08/2010 admin\n35 – КОФИРНИНГ УЙЛАНИШИ Тубанда келтириладиганлар, “Дурр-ул-мухтор”-дан ва унинг шарҳидан иборат бўлган Ибни Обидийндан “Кофирнинг уйланиши” бобининг таржимасидир. Бу ерда уч нарса билдирилади. 1 – Мусулмонлар орасида саҳиҳ бўлган бирор никоҳ, кофирлар орасида ҳам саҳиҳдир. 2 – Шартларда камчиликлар бўлганида, масалан, никоҳда гувоҳлар бўлишмасалар, аёл иддат вақтини тўла ўтказмаган бўлса мусулмонларнинг никоҳлари ҳаром бўлади. Ваҳоланки, ўз динларига уйғун бўлганида, кофирларнинг бундай никоҳлари жоиз бўлади. 3 – Кофирлар, мусулмон кишиси никоҳ қилиши ҳаром бўлган аёлларни, кофир аёлларни хотинликка олишлари жоиздир. Уларни олганларидан кейин, уларга нафақа беришлари ва улар мусулмон бўлишса, уларни…\nИккинчи қисм (38 ва 39 параграфлар)\n12/05/2010 26/03/2014 admin\n38 – НАФАҚА ВА ҚЎШНИ ҲАҚИ “Ниқоя” китобининг форсча шарҳида тубандагилар марҳамат қилинади. Бир кишининг кун кўриши, яъни яшай олиши учун лозим нарсаларни таъминлайдиган маблағ нафақа бўлади. Бунинг эса, еб-ичадиган, киядиган нарсалар ва яшайдиган уйдан иборат эканлиги, “Ҳадийка” ва “Ибни Обидийн”нинг нафақа бобида ҳамда ҳаж баҳсининг бошида ёзиб қўйилгандир. Яъни бу нафақа, уй ошхонаси харажатлари, кийиш ашёларига сарф бўладиган маблағлар ва уйнинг ижара ҳақи (уй кираси)га сарфланадиган харажатлардан иборатдир. Бундай харажатлар, шаҳарнинг одатига, бозорга ва қариндош-уруғларнинг, ёру-дўстларнинг яшаш шароитларига кўра ҳозирланади. Вақтга ва ҳолатга қараб, улар ўзгариб туради. Бундай нафақалар…\nИккинчи қисм (40 ва 41 параграфлар)\n12/05/2010 29/10/2010 admin\n40 – ҲАЛОЛ, ҲАРОМ ВА ШУБҲАЛИ НАРСАЛАР. Бу ерда ”Кимё-и саодат”нинг иккинчи рукни, тўртинчи аслидан таржима қилингандир. Расулуллоҳ (соллаллоҳу алейҳ ва саллам) марҳамат қилдики, “Ҳалолдан топиш ҳар бир мусулмонга фарздир”. Ҳалолдан топиш учун аввал ҳалолни ўрганиш лозимдир. Ҳалол ва ҳаром эса, олдимизда ўртада турибди. Бироқ уларнинг иккаласи орасидаги шубҳалиларини аниқлаш бир мунча мушкулдир. Шубҳалилардан сақлана олмаган киши ҳаромга тушиб қолади. Уни билиш ва танитиш эса, кенг бир илмдир. “Иҳё-ул-улум” номли китобимизда бу ҳақда артофлича ёзганмиз. Бу ерда ҳам ҳаммага лозим бўладиганларини қисқача билдириб ўтамиз. Уларнинг ҳаммасини тўрт боб қилиб тартибладик.…\nИккинчи қисм (42 ва 43 параграфлар)\n12/05/2010 25/08/2010 admin\n42 – ШАРОБ ВА АЛКОГОЛЛИ (СПИРТЛИ) ИЧИМЛИКЛАР. Алкоголли ичимликларнинг ҳаммаси заҳардир. Бугун эса, бу ҳақиқатни тиб китоблари ҳам очиқ ёзмоқдалар. Литсейларда ўқилаётган қимматли бир кимё китобида, “Алкоголли ичимликлар қадимдан кайф олиш учун ичиларди ва оз миқдорда ичилса, вужудга ҳаракат берувчи таъсир қилиш, ҳазмни енгиллаштирувчи каби фойдалари ҳақида баҳс қилинарди. Ваҳоланки, бугун, алкоголнинг жуда оз миқдори ҳам, вужудни ишдан чиқариши ва унинг зарарли таъсирлари наслдан наслга ўтиши илмий ҳақиқатга айланди”, деб ёзилади. Ибни Обидийн, бешинчи жилд, икки юз саксон тўққизинчи саҳифасида марҳамат қиладики: Шароб [ҳамр-бода, вино, вайн-инглизча вино] тўртала мазҳабда ҳам…\nИккинчи қисм (44 ва 45 параграфлар)\n12/05/2010 26/08/2010 admin\n44 – ИСРОФГАРЧИЛИК, СУДХЎРЛИК(ФОИЗга БЕРИШ ВА ФОИЗ ОЛИШ), ЧЕКИШ(ТУТУН ТОРТИШ). Ислом динида ҳаром ҳисобланган исрофгарчиликнинг нимадан иборатлигини ва уларнинг хилларини имом-и Биргивийнинг (раҳматуллоҳи таоло алейҳ) араб тилида ёзилган “Тариқот-и Муҳаммадийя” китобидан таржима қилмоқдаман: Тасаввуф, қалбни ёмон хулқлардан тозалаш ва уни яхши хулқу-ахлоққа қайтариш деганидир. Ёмон одатларни, хулқларни тадқиқ қилдим. Уларнинг олтмишта бўлганлигини тушундим. Олтмиш хил ёмон одат, хулқу-автордан йигирма еттинчиси, исрофгарчилик ва табзийрдир. Табзийр калимаси, экинзор даласига уруғ сочиш маъносини беради. Молу-мулкни бекорига тарқатиб исроф қилишга ҳам табзийр, дейишади. Молу-мулкни исломийят ва мурувват уйғун ҳисобламаган жойларга сарф этиб, тарқатишга “Исрофгарчилик”…\nИккинчи қисм (46 – параграф, «20 – Қонаш» гача)\n12/05/2010 28/08/2010 admin\n46 – КАСАЛЛАРГА БЕРИЛАДИГАН ОВҚАТЛАР. Оллоҳу таолонинг одати шундайки, ҳар бир нарсани сабаби билан яратади. Бирор нарсага эришмоқ учун у нарсанинг яратилишига сабаб бўлган нарсани қилиш лозимдир. Ҳар бир нарсанинг яратилишида муштарак бўлган маънавий сабаб, садақа қилиш ва етмиш марта “Астоғфируллоҳ мин кулли мо кариҳаллоҳ” дуосини ўқишдир. Бу икки маънавий сабаб, моддий сабабларни топишга ҳам ёрдам қилади. Пайғамбаримиз (соллаллоҳу алейҳи ва саллам), “Оллоҳу таоло ҳар бир касалликнинг давосини ҳам яратгандир. Фақат биргина ўлимга чора йўқдир”, “Касалликларнинг боши кўп ейишдир, даволаниш, дориларнинг ва соғлиқни сақлашнинг боши парҳездир” ва “Касалларингизни садақа қилиш…\nИккинчи қисм(46 -параграф, «20-Қонаш» дан охиригача)\n12/05/2010 29/08/2010 admin\n20 – НАМОФИЛИ (Қонаш): Ўз-ўзидан ёки ярадан, чипқондан қон оқишидир. Бу касаллик ирсий ёки кейинчалик бошқа сабабдан ҳам пайдо бўлиши мумкин. Баъзан тери остидаги майда томирлардан қон оқади. Баъзан эса, буғинли жойларига оқади. Аксарият ҳолларда бурун, тиш милклари қонайдилар, баъзан шундай кўп қон кетадики, ҳатто касални ўлимга олиб бориши мумкин. Ичакларнинг ва бачадоннинг қонаши кам учрайди. Бу хасталикда қоннинг қизил доначалари озайган бўлади. Люкоситлар формуласи нормал ҳолда бўлади. Қоннинг қуюқлашма қобилияти оз бўлиб қолган бўлади. Қонда ҳематобласт(гемоглобин) сони ортган бўлади. Саҳлларда яшаб, яхши кучли овқатланиш лозим. Янги ва қони кўп…\nТўла илмиҳол ...1 Comment\nБўлимлар Bo’limni tanlash Tarih (1) Uncategorized (7) Адаб, ахлоқ, насиҳат … (33) Ислом ахлоқи (3) Адабиёт ва санъат. (56) Биз кечирган хаёт ҳикояларидан … (11) Биласизми …? (25) Буюк олимлар … (4) Дин ва олам. (74) Дунё гўзалликлари … (1) Жамият ва сиёсат. (118) Жума муборак! (105) Ибратли сўзлар … (25) Имом-и Роббонийдан. (1) Ислом – бу ҳаётдир. (3) Ислом дини ҳақида (54) Дуолар … (5) Закот бериш ва қурбонлик қилиш нисоби. (1) Исломиятда совда-сотиқ. (1) Исо алейҳиссалом … (3) Кимё-йи саодат (Имоми Ғазолий ҳаз.) (1) Китоблар. (7) Қиёмат ҳақида … (2) Қисқа суҳбатлар. (1) Қуръони каримнинг ўзбекча мазмуни. (121) Мактублар … (28) Марс планетаси … (1) Муборак ой-ю кунлар. (17) Мўминлар (20) Оила (1) Она манзил – азиз Ватан. (2) Ота-она ҳақлари … (3) Пайғамбарлар тарихи. (3) Рамазон баракати(2016) (2) Рамазон ва Қурбон табриклари. (4) Рамазон ҳақида (1) Рус тилидаги материаллар. (12) Саҳобалар … (7) Сен кимсан? (9) Суҳбатлар (51) Таржималар … (16) Таржимоий ҳолим … (22) Тарих. (8) Толиб Ёқубов (25) Туркия дафтари. (531) Тўла илмиҳол … (84) Ўзбекистон ва мухолиф ҳаракат. (16) Ўзбекистон таянчи … (2) ЎХҲ фаолиятида қатнашиш. (1) Фан янгиликлари (58) Хабарлар архиви. (35) Ҳаётим ҳақида … (22) Ҳазрати Мухаммад(сав). (33) Ҳазрати Муҳаммад (сав) исмлари уларнинг маъноси (1) Эски саҳифадан … (74) Эскиларни йиғиш (2)


Казармадаги сув тошқини: 180дан ошиқ хонадонни эриган қор суви босди | ҚИРҒИЗИСТОН ЯНГИЛИКЛАРИ\nКазармадаги сув тошқини: 180дан ошиқ хонадонни эриган қор суви босди\nБирданига қор эриши натижасида Жалолобод вилоятидаги Жирма канали ўзанидан тошиб кетиб, бунинг оқибатида Казарман қишлоғидаги 180 уй сув остида қолди. Қутқарувчилар канални мустаҳкамлаш ва жабр кўрганларни чодирларга жойлаштириш билан шуғулланмоқда. Сув тошқинида ҳалоқ бўлганлар йўқ.\nФҲВ маълумотларига кўра, ушбу ҳудудларда сув сатҳи 40 сантиметргача кўтарилган ва бунинг остида 30 уй қолиб кетган Яна 150 уй таҳминан 15 сантиметр сув остида қолган.\n27 мартдан каналда сув тошиш бошланган, бироқ сувнинг асосий қисми қишлоқ томонган бир кундан сўнг етиб келган.\n«Менимча бундай вазият яна уч-тўрт кунга чўзилади», - деди ФҲВ маҳаллий бўлими раҳбари Мирбек Шергазиев.\nСув остида қолган Тогуз-Торуй тумани акими Телик Идрисов 29 март куни эрталабдан бошланган ҳаво ҳароратининг пасайи туфайли сўнг сув сатҳи кўтарилмаяпти.\nУнинг сўзларига кўра, канални мустаҳкамлаш ишига мингга яқин киши жалб қилинган.\nУйлар яшашга яроқсиз\nУйи сув остида қолган қишлоқ яшовчиси Жээнали Табалдиев сўзларига кўра, қишлоқликлар 28-март тонгидан бери канални мустаҳкамлаш билан шуғулланмоқдалар.\n«Буюмларимизни ҳам олиб чиқишга улгурмадик», - дейди у.\nЯна бир сув тошқинидан жабр кўрган Кубатбек Шергазиев уйининг яшашга яроқсиз аҳволга келиб қолганини айтади.\n«Деворда учта ёриқ пайдо бўлди. Сув қарийб ярим метрга кўтарилган, бизнинг пойдеворимиз эса бор-йўғи 40 сантимерт эди, девор чўка бошлади», - деди Шергазиев «Клооп»га берган интервюсида.\nҚишлоқ яшовчиси Гулсира Калбаева каналнинг ўзанидан тошиб кетишига сабаб қатори анчадан бери тозаланмаган ахлатлар чиқиндисининг канални тўсиб қўйганлигида деб билади.\nЎз навбатида ҳукумат далаларни суғориш мақсадида каналдан ариқ қазиб, у ерда туйнук ҳосил бўлишига сабаб бўлган қишлоқ аҳолисини айбдор деб ҳисоблайди. ФҲВ матбуот хизмати маълумотларига кўра, сув айнан мазкур туйнуклардан оқиб келган.\nЖабр кўрган ҳудудлар яшовчилари эвакуация қилиниб, улар учун қишлоқ яқинида чодирли шаҳарча бунёд этилганини айтади ФҲВ ходими Мирбек Шергазиев.\nАйни пайтда қишлоқ акими сўзларига кўра, одамлар чодирларда яшашдан бош тортиб, сув тошқини етиб бормаган ҳудудларда яшайдиган қариндошлари хонадонигага кўчиб ўтишни маъқул кўришмоқда.\nСиз Казармандамисиз? Сув тошқининг гувоҳига айландингизми? Сиз унда жабр кўрдингизми? Агарда сизда маълумот бўлса, унда ўз шарҳларингизни қуйида қолдиринг. Сув тошқини билан боғлиқ суратларни [email protected] ёки ММС орқали +996772803610 рақамига юборишингиз мумкин.\nМуаллиф: Миргуль Эмбаева\nАввалги мақолаБлэйк: АҚШ «Манас» ЦТПсини Қирғизистонда қолишига умид қилади\nНавбатдаги мақолаҚирғиз паспортини расмийлаштириш икки баробарга арзон бўлади


Эронлик уч йигит ҳозирча осилмайдиган бўлди | Azon.uz - Ахборот-таҳлилий портал\nЭронлик уч йигит ҳозирча осилмайдиган бўлди\n1124 10:30 20.07.2020\nЭронда 2019 йилнинг ноябридаги намойишлар пайтида тартибсизликларда қатнашишда айбдор деб топилган уч йигитга нисбатан чиқарилган ўлим жазоси ҳозирча ижро этилмайдиган бўлди. ISNA агентлиги хабарига кўра, адвокатларнинг талабига кўра Олий суд ҳукмни қайтадан кўриб чиқади.\n14 июль куни Эрон Олий судининг вакили Ғулом Ҳусайн Исмоилий тартибсизликларда қатнашишда айбдор деб топилган уч кишига ўлим жазоси тайинланганини ва ҳукмни Олий суд тасдиқлаганини маълум қилди. Бу кишилар – йигирма ёшлардаги Амирҳусайн Муродий, Муҳаммад Ражабий ва Саид Томжидийдир.\nОлий суд вакилининг баёнотидан кейин эронлик ижтимоий тармоқ фойдаланувчилари “Осиш керак эмас” деган кампания бошлади. Бир неча кун ичида етти миллион фойдаланувчи кампанияга қўшилди.\nЭслатиб ўтамиз, Эронда ўтган йилнинг 15 ноябрида бензин нархининг ошишига қарши норозилик намойишлари бошланган эди. Намойишлар тартибсизликларга айланиб кетди. Расмий маълумотга кўра, норозилик акциялари чоғида 230 киши ҳалок бўлган.\nЭрон ўлим жазоси Махсус Олий суд\n«Эрон араб давлатларининг ички ишларига аралашмасин» – Марокаш\n338 12:35 27.01.2022\nЛиван: Саад Ҳаририй сиёсатни тарк этди\n211 11:15 25.01.2022\n455 10:29 24.01.2022\n1304 17:13 21.01.2022


Даставвал, вилоятдаги барча ҳуқуқни муҳофаза қилувчи органлар, ҳарбий қисмлар, ташкилот ва муассасалар ҳамда кенг жамоатчилик вакиллари иштирокида мотамсаро она ҳайкали пойига гулчамбарлар қўйилди. Тадбирда вилоят божхона бошқармаси шахсий таркиби ҳам муносиб иштирок этиб, ватанимиз озодлиги йўлида жон фидо қилган ҳарбийлар хотирасига ҳурмат бажо келтирдилар.\nКуннинг иккинчи ярмида, муҳташам “Фарҳод” маданият саройида байрам тадбири бўлиб ўтди. Тадбирда бир қатор ҳарбийлар ватан, эл-юрт олдидаги мардонавор хизматлари учун муносиб тақдирланган бўлсалар, ҳарбий оркестр ижросидаги ватанпарварлик руҳидаги қувноқ куй-қўшиқлар барчага кўтаринки кайфият улашди.\nБайрам тадбирлари божхона бошқармасида ҳам ташкил этилиб, унда бошқарма бошлиғи Б.Қутлимуратов барча ходимларни ушбу қутлуғ айём – Ватан ҳимоячилари куни билан яна бир бор самимий муборакбод этди. Тадбирда ўз ишини сидқидилдан бажариб, божхона органлари зиммасига юклатилган вазифаларни шараф билан адо этиб келаётган бир қатор ходимлар бошқарманинг фахрий ёрлиқлари билан тақдирландилар.\nБизнинг тинч ва осойишта ватанимизга ана шундай байрамлар ярашади. Ватанимиз тинчлигига кўз тегмасин.


АҚШнинг Вебстер университети ўзбекистонлик талабалар учун ўз эшикларини очди\nЎзбекистонлик талабалар ватанларини тарк этмасдан АҚШ таълимини олиш имкониятига интилмоқдалар.\n5 сентябрь куни Ўзбекистон Давлат жаҳон тиллари университетида Вебстер университети ўқитувчилари ўзбек ҳамкасблари билан учрашдилар. (Ўзбекистон олий ва ўрта махсус таълим вазирлиги)\nТОШКЕНТ – 2019 йилнинг январь ойидан бошлаб, Вебстер университети Тошкентдаги Ўзбекистон Давлат жаҳон тиллари университетида (ЎзДЖТУ) «Бизнес бошқаруви» (МБА) йўналиши бўйича магистратура таълимини бошлайди, деб хабар берган эди Gazeta.uz сентябрь ойида.\nАҚШнинг Сент-Луис шаҳрида жойлашган Вебстер университети ЎзДЖТУда «Инглиз тилини иккинчи тил сифатида ўқитиш» дастурини тақдим этмоқда. 5 сентябрдан бошлаб мазкур дастур асосида Ўзбекистон университетларининг бакалавр дипломига эга 125 та талабага таълим бериш бошланди.\nИнглиз тили дастури Ўзбекистонда Америка университети томонидан тақдим этилган биринчи таълим лойиҳаси бўлади. Унинг нархи 4000 АҚШ долларини (31,5 миллион сўм) ташкил этади.\nБитирувчилар Вебстер университети дипломига эга бўладилар.\nВебстер университети инструктори университетнинг «Инглиз тилини иккинчи тил сифатида ўқитиш» магистрлик дастури талабаларини табрикламоқда, Тошкент, 5 сентябрь. (Ўзбекистон олий ва ўрта махсус таълим вазирлиги)\nВебстер ва ЎзДЖТУ профессорлари Вебстер университети ишлаб чиққан дастур асосида талабаларга дарс ўтадилар.\nЎқитувчи ва талабалар мамнун\nЎзбекистонда инглиз тили ўқитувчилари ва таржимонлар етишмайди, дейди Тошкент мактабларидан бирининг ўқитувчиси Светлана Козирева.\nДастур ўқишни тамомлаганидан кейин инглиз тилидан дарс беришни истаган талабалар орасида оммалашади, деди у.\n«21-асрда инглиз тилини билиш жуда муҳим. Фарзандларимизга эса ўқитувчилар керак», деди у Карвонсарой нашрига.\nТошкентдаги мактабнинг 10-синф ўқувчиси Замира Отахонова Вебстер таълим дастуридан мамнун эканлигини айтади.\nЎзбек университетларида таълим сифати паст, деди у. Хорижда таълим олишга эса ҳамманинг қурби етмайди, деб қўшимча қилди у.\n«Ўзбекистонда Америка университетининг фаолият юритиши жуда яхши янгилик; у яна бошқа дастурларни ҳам таклиф этади деган умиддаман», деди у Карвонсарой нашрига. «Мен Вебстер университетида социология бўйича магистрлик йўналишида бажонидил таълим олган бўлардим.»\nКонтракт қанча экан\nМақолада университет битирувчиларини ишга жойлаштириш масаласи ёритилмаган. Университет дипломига эга бўлган фуқаролар қаерда иш топиши мумкинлиги ҳақида маълумот берилса мақсадга мувофиқ бўларди.\nИнтернетда «Вебстер университетидаги барча имкониятлар» деб қидирдим, аммо маълумот жуда кам ва етарли эмас. Очиқ эшиклар, унинг бўлимлари ёки кириш тестлари ҳақида ҳам ҳеч нарса топилмади!!!!!!!\nМен ҳам билмайман\nҚолоқ ва қашшоқ Россия бу 150 долларлик пенсия берадиган қудратли давлат, мана бу ҳақиқатда кулгили.\nФакультетлар ҳақида тўлиқ маълумот берсангиз\nВебстер университетига қайси фанлардан имтиҳон топширилади\nУлар IELTS 6 ёки ундан юқориси, деб айтишган\nИлтимос, кейинги йил қайси фанлардан кириш тестлари бўлишини айтиб ўтсангиз\nГрант йўқ, пул тўлаган одам кира олади\nСиртқи йўналишлари ҳам борми ва уларга онлайн тест топширса бўладими\nҲа жудаям ёқди менга, менинг энг катта мақсадим АҚШ университетларининг бирида ўқиш.\nИмтиҳон қандай бўлади қайси фанлардан шуни ҳеч топиб бўлмадида.\nIELTS 6 бўлиши керак\nМагистратура ҳақида батафсилроқ маълумот бера оласизларми? Менда ESL бакалавр дипломи бор. Инглиз тили магистрлик даражаси ҳақида нима дейсиз?\n2-курсдан кейин малака ошириш учун талабалар чет давлатларига жўнатиладими, масалан, Америкага? Шунингдек, халқаро талабаларга қандай қулайликлар бор иқтисодий тарафдан?\nСавол: Бу университет айнан қаерда жойлашган?\nАбитуриентлар учун ҳам қабул борми\nфақат магистрлар қабул қилинадими\nЙўқ, аммо бу ҳам бор\nТошкентдаги Вебстер университетининг асосий манзилини қаердан топса бўлади? Мен уни мамлакатимизнинг бир нечта университетларида жойлашган, деб эшитган эдим.\nЙўқ, фақат 1\nАлишер Навоий - Пахтакор бекати ёнида\nҲаммага салом. Бу университетнинг веб-сайти борми?\nCалом, келаси йилдан қандай дастурлар қўшилишини айта оласизми?\nУниверситет тўғрисида маълумот борми, масалан веб-сайтми?\nAфсуски ҳозирча йўқ\nВебстер университети таълим дастурларига билдирган қизиқишингиз учун барчангизга раҳмат. Ҳозирда мавжуд TESL дастурлари ҳақида қуйидаги манзилдан маълумот оласиз. https://sites.google.com/view/webstertesl/tesl-in-uzbekistan. Дастурларимизга оид қўшимча маълумотлар тез орада эълон қилинади.\nGood afternoon administration, I am really happy that such kind of university is opened in our country, but I dont noticed any extra datas about submitting aplication, what I should to do, any contact or email is available. Thanks Ҳурматли маъмурият, сизларга хайрли кун тилайман. Мамлакатимизда шундай университет очилганидан хурсандман, лекин ўқишга кириш учун қай тарзда ариза топшириш, нима қилишим кераклиги ҳақида қўшимча маълумот топа олмадим, бирор электрон почта манзили ёки контакт борми? Раҳмат\n2020 йилдан бошлаб Вебстерда бакалавр даражасида ўқиса бўладими ёки фақат магистратурами?\nМагистратурани 2019 йил январь ойидан бошласам бўладими?\nАвваламбор Ассалому алейкум! Мақола жуда тушунарли ёзилган бироқ мен бир нарсага янада ойдинлик киритмоқчиман: Вебстер университетида ўқиш учун нималар қилиш керак? Қайси соҳани битирган бўлиш лозим? Жавоб учун олдиндан Ташаккур!\nИлтимос университет электрон манзилини ёзиб қолдиринг\nАссалому алейкум хонимлар ва жаноблар бу Университетга ҳужжатларни қандай топширса бўлади? Қандай қилиб алоқа учун рақамларни олишим мумкин?\nМен ҳеч қандай телефон рақами ёки электрон почта манзилини топа олмадим.Университет ҳақида тўлиқ маълумот йўқ. Бундан ташқари, ариза топшириш учун алоҳида университет шаҳри ҳам йўқ. Талабларга жавоб бермас экан, бундай университетларни очишдан мақсад нима?\nҚўшимча маълумотлар сўраб, қизиқиш билдирганингиз учун ташаккур. Батафсил ахборот учун қуйидаги манзилга мурожаат қилишингиз мумкин: https://sites.google.com/view/webstertesl/tesl-in-uzbekistan\nМен ҳам (ўқишни) хоҳлайман\nЖин урсин... Қаерда экан?.. Ҳа, мана, чўнтакда арзимаган 4000 АҚШ доллари бор экан, топдим. Ана энди ўқишни бошлайман!!! Ура!!!\nИлтимос, АҚШ билан биргаликда бизнес ва технология факультетини очинглар\nЗўр фикр, Унинг амалга оширилгани учун раҳмат! Мен бу университетда таълим олаётганлигимдан ғурурланаман. Шарт-шароитлар ниҳоятда яхши. Янги бино ўзининг салобати ва ичидаги қулайликлари билан ажойиб таасурот қолдиради. Вебстер университети Халқаро стандартларга мос таълим олишимга ажойиб имконият беради! Мустақил Ўзбекистонга қилинган бундай совға учун барчангизга раҳмат!\nСалом, бакалаврга ҳам ўқиса бўладими Вебстерда?\nВебстер университетининг бўлинмаси Тошкентда очилиши жуда яхши фикр, айтиб ўтилганидек ҳаммада ҳам чет элда таълим олиш имконияти мавжуд эмас, хорижий университетлар бўлинмалари мамлакатимизда очилиши келажакда бизга жуда кўп имкониятларни яратиб беради.


26 Май 19:44\n«Бугунги кунда биз биргаликдаги саъй-ҳаракатларимиз натижасида маҳсулотларнинг тўлақонли умумий бозорини яратдик. Техник регламентларда мажбурий норма ва стандартларни ихтиёрий равишда қўллаш орқали маҳсулот хавфсизлигини таъминлаймиз. Шунингдек, биз ЕОИИ бозорида товарларнинг эркин ҳаракатланишининг асосий шартларига тўлиқ риоя қиламиз. Таҳлил натижалари шуни кўрсатадики, Қозоғистонда Евроосиё иқтисодий иттифоқи мамлакатларига товарлар экспорти барқарор ўсиб бормоқда. Эътиборингизга сўнгги 5 йилдаги (2017-2021 йиллар) статистик маълумотларни тақдим этаман. Агар 2017 йилда мамлакатимиздан 809 турдаги маҳсулот экспорт қилинган бўлса, ўтган йили бу кўрсаткич 837 турга етди», — деди Арман Абенов Бишкекдаги Евроосиё иқтисодий форумида.\nУнинг сўзларига кўра, мамлакат ЕОИИга асосан озиқ-овқат, гўшт-сут маҳсулотлари, машинасозлик маҳсулотлари ва бошқа товарларни экспорт қилади.\n«Шунингдек, иттифоққа аъзо давлатлар ўртасида товар айирбошлашнинг барқарор ўсиши кузатилмоқда. Иттифоқ ташкил этилганидан буён интеграцион бирлашманинг самарали фаолияти жаҳон иқтисодиётининг глобал муаммоларига жавоб беришда ўз ифодасини топди. Ҳозирги вақтда ўзаро маҳсулотларнинг 85% га яқини ягона тартибга солишга бўйсунади. Бу иттифоқ бозорида товар айланмаси бўйича умумий талаб ва қоидалар қўлланилишини англатади», — деди у.


Тошкентда реклама билбордларига кенг миқёсли «снос» эълон қилинди. Kun.uz суриштируви бу жараёнда тадбиркорлар ҳуқуқлари поймол этилаётганини кўрсатмоқда.\nКуни кеча сайтимизда Тошкент шаҳридаги ўнлаб тадбиркорларнинг ташқи реклама объектлари маҳаллий ҳокимиятлар томонидан ҳеч қандай ҳужжатсиз бузиб ташланаётгани ҳақида мақола эълон қилган эдик.\nУшбу ҳаракатлардан жабр кўрган тадбиркорлар ўзларига тегишли ташқи реклама объектларини нега ноқонуний бузиб юборилмоқда деб ҳисоблашларини айтиб берди.\n«Solid Max» МЧЖ ходими Рафиқ Эргашевнинг айтишича, ҳозирги кунгача корхона балансидаги 43 та ташқи реклама объектининг 11 таси туман ва шаҳар ҳокимликлари томонидан ноқонуний равишда бузиб ташланган.\nТахминий зарар миқдори конструкциялар турига қараб, ҳар бири учун 15-20 миллион сўмни ташкил қилади.\nРафиқ Эргашев «Solid Max» МЧЖ ходими\n«Қўлимизда объектнинг паспорти бор, уни бузаётганлардан асос сўрасак, қонуний асос келтира олмаяпти. Оғзаки равишда сизлар LED экран ва ҳокимиятлар билан шартнома қилмагансизлар дейишяпти.\n2020 йил 20 февралда қабул қилинган Вазирлар Маҳкамасининг 104-сонли «Ташқи реклама бозорини тартибга солиш тўғрисида»ги қарори бўйича Низом бор. Яъни Тошкент шаҳридаги барча реклама объектлари ВМ қарорига мос келадими ёки йўқлиги инвертизация қилиниши керак эди. Бу бўйича 6 ой ичида тадбиркорларга хатолар бўйича кўрсатма берилиши ёки ижобий хулоса берилиши керак эди. Лекин ҳеч қандай ишчи гуруҳ тузилмаган, кўрсатмалар ва хулоса ҳам берилмаган.\nИжобий хулоса асосида биз давлат хизматлари марказидан 20 йиллик гарантия LED экранли объект учун паспорт олардик. Хулоса берилмаганидан кейин, катта таваккал қилиб 150-170 миллион сўм турадиган қиммат, бузилиб кетмаслигига кафолат берилмайдиган LED экранларни қўйиб чиқолмаймиз-да. Бундан ташқари, бу ноқонуний ҳам бўлади, чунки паспорт оддий реклама объектига берилган», – дейди тадбиркор.\nТадбиркорларнинг айтишича, улар барча турдаги солиқларни ўз вақтида тўлаб келишмоқда. Фақат реклама объектлари учун шаҳар ҳокимлигининг «йиғими» 2020 йил 1 апрелдан буён тўланмаяпти. Бу ҳам тадбиркорларнинг айби билан эмас. Чунки ўша вақтдан бери ҳокимликлар ҳеч қайси тадбиркорга шартнома бермай қўйган.\nАҳмаджон Содиқов «Gunn Media» таъсисчиси\n«2018 йилда «Тошкент реклама сервис» ДУК ёпилганидан кейин, «Тасвирий ойина» тузилди. 2020 йил апрелга қадар бу ташкилот тадбиркорлар билан шартнома тузишда амалий кўмак берган. Вазирлар Маҳкамасининг тегишли қарорига кўра, 2020 йил апрелдан шартнома тузиш бўйича мажбурият туман ҳокимликларига ўтган, лекин туман ҳокимликлари шартнома тузмаган. Шартнома тузиб, паспортларимизни LED экранга алмаштириб берсин, биз йиғимларни тўлашга тайёрмиз», – дейди «Gunn Media» таъсисчиси Аҳмаджон Содиқов.\nАҳмаджон Содиқовнинг айтишича, шу кунларда унга тегишли бўлган 2 таси 50 миллион сўмдан, 6 таси 20 миллион сўмдан ортиқ бўлган жами 8 та ташқи реклама объектлари ноқонуний ва асоссиз олиб ташланган. Бундан ташқари, ушбу объектларнинг бизнес манфаатдорлиги ҳам бор.\n«Вазирлар Маҳкамасининг 104-сонли қарори бўйича, агар тадбиркорларнинг ташқи реклама объектлари нотўғри қўйилган бўлса ёки ушбу қарор талабларига зид келса, фақатгина суд тартибида олиб ташланиши керак. Ҳокимият вакиллари қарорнинг тепасини ўқиб, пастки қисмини кўрмаганга оляпти», – деди «Grand media dizayn» реклама агентлиги директори Тоҳир Усмонов.\nТоҳир Усмонов "Grand media dizayn" реклама агентлиги директори\nАввалги мақоламизда ҳам эслаб ўтганимиздек, тадбиркорлар ушбу масала юзасидан Тошкент шаҳар ҳокими Жаҳонгир Ортиқхўжаев ҳузурига ҳам киришган. Пойтахт ҳокими маҳаллий ҳокимликларга бундай буйруқ берилмаганини, тадбиркорлар ички ишлар ходимларини чақириб ёки прокуратура ва суд орқали ўз мулкларини ҳимоя қилиб олишлари мумкинлигини айтган.\nТадбиркорлар ҳокимият олдида\nЛекин, «Solid Mass» МЧЖ ходими Рафиқ Эргашевнинг айтишича, реклама конструкцияларини бузиш учун келган маҳаллий ҳокимлик ходимлари билан гаплашган ИИО ходимлари тадбиркорларнинг ўзларини бўлинмага олиб кетиб қолган.\nВазиятга изоҳ берган Тошкент шаҳар ҳокимлиги матбуот хизмати ходимига кўра, ҳокимлик фақат ноқонуний ўрнатилган реклама қурилмаларини олиб ташлашни ўтган йилдан бошланган ва бу тадбир ҳозир ҳам давом этяпти.\n«Агар бирор бир тадбиркор қўлида ҳамма керакли хулоса ва ҳужжатлари бўла туриб, унинг мулки бузиб ташланаётган бўлса, у албатта ҳуқуқ-тартибот идораларига мурожаат қилиши мумкин», деди биз билан суҳбатлашган ҳокимлик расмийси.\nЛекин, вазиятга изоҳ берган Чилонзор тумани ҳокимлиги матбуот хизматига кўра, бу ишлар Тошкент шаҳар ҳокимининг биринчи ўринбосари Бахтиёр Раҳмоновнинг туман ҳокимлари ва Тошкент шаҳар ИИББга юборган хати асосида тартибда солинмоқда.\nХатда Вазирлар Маҳкамасининг 2020 йил 20 февралдаги «Ташқи реклама бозорини тартибга солиш тўғрисида»ги 104-сон қарори 2– бандининг «е» кичик бандига мувофиқ, қарор қабул қилингунга қадар қонуний равишда ўрнатилган барча ташқи реклама объектларини қарор талабларига мослаштириш учун 6 ой муддат берилгани ва шу муддатда белгиланган талабларга мослаштирилмаган реклама объектлари ўрнатилган тартибда олиб ташланиши (демонтаж қилиниши) белгиланган.\nШаҳар ҳокими ўринбосарининг хатига кўра, 2020 йил 31 декабрга қадар биринчи даражали марказий қатнов кўчаларида жойлаштирилган ташқи реклама объектларини юқори технологияли қурилмаларга босқичма-босқич ўзгартириш белгиланган.\n«Шунингдек, қарор 8-бандининг 2-хатбошисига кўра, ташқи реклама объектларини қуйидаги ҳолларда ўрнатиш тақиқланади:\nавтомобиль йўлларининг ажратувчи бўлагида;\nйўлнинг ёнма-ён жойлашган қатнов қисмларини ажратувчи, транспорт воситалари ҳаракатланиши ёки тўхташи учун мўлжалланмаган, йўл сатҳидан баланд ва (ёки) ётиқ чизиғи билан белгиланган қисмида;\nтротуар ва пиёдалар йўлкаларида;\nЮқоридагиларни инобатга олиб, иловада кўрсатилган рўйхат асосида тегишли ишларни ўрнатилган тартибда амалга оширишингизни ҳамда қарор 8-бандининг иккинчи хатбошисида кўрсатилган ҳолатларни ташқи реклама эгаларини огоҳлантириб, биргаликда бартараф қилиш бўйича тегишли чоралар кўришингизни сўрайман» – дейилади хатда.\nБундан ташқари, вазиятга Монополияга қарши курашиш қўмитаси ҳузуридаги Истеъмолчилар ҳуқуқларини ҳимоя қилиш агентлиги ҳам изоҳ берган эди.\nАгентлик, Тошкент шаҳрида жойлашган ва хатловдан ўтказилган 6 630 та ташқи реклама объектларининг 3 207 таси (50%) қарор талабларига мувофиқ эмаслиги аниқлангани, уларга камчиликларни бартараф этиш, қарор талабларига мослаштириш, мослаштириш имкони бўлмаган тақдирда ихтиёрий равишда демонтаж қилиш юзасидан тегишли туман (шаҳар) ҳокимликлари томонидан 571 та (2034 та конструкция бўйича) кўрсатма хатлари берилганини маълум қилган.\nЛекин, Kun.uz билан мулоқот қилган кўплаб тадбиркорлар уларга ҳеч қандай кўрсатма ва огоҳлантириш берилмагани, реклама баннерларидан ҳеч қандай камчиликлар топилмаганини таъкидлашган.\nШунингдек, ички ишлар органлари ходимларининг тадбиркорлар чақируви асосида келиб, уларга ёрдам бермаётгани юзасидан Тошкент шаҳар ИИББ матбуот хизмати ҳам изоҳ берган эди. ИИББ вакили бундай ҳолатда «ҳар бир вазиятга алоҳида ёндашиш» кераклиги, ҳокимлик ва тадбиркорлар ўртасидаги масала фуқароликка доир масала бўлиши ёки ҳеч қандай жамоат тартибини бузиш ҳолати кузатилмаган бўлиши ҳам мумкинлигини истисно этмаган.\n«Лекин, ҳар қандай ҳолатда ҳам тадбиркор ўша ҳудуддаги ички ишлар бўлинмаси раҳбари ёки прокуратурага ариза билан мурожаат қилиши керак. Шунда унинг аризаси асосида иш ўрганиб чиқилади», – деган ИИББ расмийси.\nКўриб турганингиздек, ҳокимлик жавобида ҳам, ҳоким ўринбосарининг юқоридаги хатида ҳам Вазирлар Маҳкамасининг тегишли қарори четлаб ўтилган. Яъни тадбиркорларнинг мулки суд тартибида, ноқонуний экани исботланган ҳолда эмас, балки ярим кечаси, фуқароларнинг қўлидаги ҳужжатига қараб ҳам ўтирмасдан бузиб ташланмоқда.\nТадбиркорларнинг маълум қилишича, айни вақтда улар қонуний манфаатларини ҳимоя қилишни сўраб, президент халқ қабулхонаси, Бош прокуратура, Омбудсман ва Бизнес омбудсман, Тошкент шаҳар ҳокимликларига мурожаат қилишган.\nБизнес-омбудсман матбуот хизматининг Kun.uz'га маълум қилишича, айни вақтда тадбиркорлар орасида кескин норозиликларни келтириб чиқараётган маҳаллий ҳокимият органларининг ушбу ҳаракатларининг қонунийлигини Бизнес-омбудсман девони томонидан ўрганиб чиқилмоқда.\nШу билан бир қаторда тадбиркорлар мурожаат қилган расмий идораларнинг ҳам ҳолатга изоҳ беришини кутиб қоламиз.


Альцгеймерга қарши кутилмаган дори воситаси аниқланди\n16:30 / 02.01.2018\nБуюк Британиядаги Ланкастер университети олимлари диабетни даволовчи препарат ёшга доир касалликлар, шу жумладан, Альцгеймер касаллигига қарши курашда қўлланиши мумкинлигини аниқлашди. Тадқиқотчилар мақоласи EurekAlert сайтида чоп этилди.\nТажриба ДНКсида одамларда Альцгеймер касаллиги ривожи учун жавобгар ген вариантлари мавжуд бўлган трансген сичқонларда ўтказилди. Нейродегенерациянинг сўнгги босқичида сичқонлар организмига ўсиш омиллари муқобиллари - тўқималар ривожланишини рағбатлантирувчи бирикмаларни ўзида жамлаган уч препарат (GLP-1, GIP ва глюкагон) киритилган. Альцгеймер касаллигида инсон миясида айнан шу бирикмаларнинг етишмовчилиги кузатилади.\nНатижалар препаратнинг кемирувчилар мияси фаолиятини яхшилагани, шунингдек, яллиғланиш ва оксидловчи стресс даражасини камайтирганини кўрсатган, бу эса асаб ҳужайралари ҳалокатини тўхтатади.\nМэйо клиникаси ва Альцгеймер касаллиги тадқиқотлари маркази олимлари жисмоний машқлар қариш ва у билан боғлиқ мия фаолиятидаги жараёнларни секинлаштиришга қодирлигини исботлашди. Уларнинг таъкидлашича, жисмоний машқлар кекса ёшли кишилар хотираси ва бошқа когнитив функцияларини яхшилайди, шу билан бирга, ёшга боғлиқ нейродегенератив касалликлар ривожини тўхтатади.\nБир томчи қондан Альцгеймер касаллигини ташхислаш имкони пайдо бўлди\n15:45 / 04.02.2018\n21:40 / 04.01.2018\nАҚШда ирқий нафрат туфайли қотиллик содир этган маҳкум янги препарат ёрдамида қатл этилди\n15:37 / 25.08.2017


Исроил Бош вазири суд қилинмоқда. Унинг курсиси қимирлаб қолди | Qalampir.uz\nИсроил Бош вазири суд қилинмоқда. Унинг курсиси қимирлаб қолди\nОлам\t05 Апрель 22:12 7128\nБугун, 5 апрель куни Исроил Бош вазири Биньямин Нетаньяху Қуддусда бўлаётган суд якунини кутмасдан зални тарк этди. Нетаньяху бир қатор моддалар билан коррупцияда айбланмоқда. Бу ҳақда “Times of Israel” хабар берди.\nМаълум қилинишича, Нетаньяху қарийб 40 дақиқа суд жараёнида қатнашган. У 15 дақиқалик танаффус эълон қилинганида, давлат прокурори нутқидан сўнг судни тарк этган. Аввалроқ Нетаньяхунинг адвокатлари суддан Бош вазирни тингловларда шахсан қатнашиш заруриятидан озод қилишни сўраган.\nХабарга кўра, прокурор Лиат Бен-Ари ўзининг кириш сўзида Нетаньяху “шахсий мақсадларига эришишда ҳокимиятдан фойдаланганини” айтган. Прокурорга кўра, Нетаньяху ўз ваколатини суиистеъмол қилиб, оммавий ахборот воситаларини ўз манфаатлари йўлида вазиятни бошқача ёритишга мажбур қилган. Лиат Бен-Ари, шунингдек, айблов тўғридан-тўғри ва билвосита кўплаб далилларга асосланганлигини таъкидлаган.\nМаҳаллий ОАВга кўра, бир неча ўнлаб намойишчи суд биноси ёнида тўпланган. Улар қўлида “жиноятчи вазир”, деб ёзилган баннер кўтариб олиб, Бош вазирнинг истеъфосини талаб қилмоқда. Шунингдек, суд олдига Нетаньяху тарафдорлари ҳам келган. Улар бўлса, Нетаньяху раҳбарлик қиладиган Ликуд партиясининг рамзини кўтариб олган.\nБу Исроил Бош вазири шахсан иштирок этган учинчи тинглов эди. Кейинроқ унинг ўзи ушбу жараёнлар хусусида баёнот бериши кутилмоқда.\nБундан ташқари, бугун мамлакат Президенти Реувен Ривлин Исроил [бир палатали парламенти бўлган] Кнессетига сайловлардан ўтган партия раҳбарлари билан маслаҳатлашув ўтказмоқда. Улар йиғилишда Президентга кимни Бош вазирликка номзод сифатида кўраётганини айтиши ва қўллаб-қувватлаши керак.\nМаслаҳатлашув натижасида Исроил Президенти ҳукуматни шакллантиришни қайси сиёсатчига ишониб топшириш бўйича қарор чиқаради.\nНетаньяхуга қўйилган айбловлар учта алоҳида ишга бўлинган. Уларнинг энг ичида энг жиддийси “4000 иши” номи билан танилган бўлиб, унда Бош вазир порахўрлик, фирибгарлик ва ишончни суиистеъмол қилганликда айбланмоқда.\nНетаньяху “1000 иши” деб номланган айбловда Бош вазир сифатида тақдим этиши мумкин бўлган баъзи бир имтиёзлар эвазига ишбилармонлардан совғалар олганликда гумон қилинмоқда.\n“2000 иши” бўйича эса Нетаньяху “Едиот ахронот” газетаси эгаси Арнон Мозес билан тил бириктирганликда гумон қилинмоқда. Терговга кўра, рақиб нашрга зарар етказиш ҳақидаги ваъда эвазига газета вазир тўғрисида ижобий материалларни чоп этган.\n20 Сентябрь 18:17 51569\n20 Сентябрь 13:55 42208\n19 Сентябрь 11:57 39554\n19 Сентябрь 18:13 37412\n19 Сентябрь 16:53 25558


Ўзбекистонда хизмат кўрсатган артист Мавлуда Асалхўжаева: - Манзурани азалдан яхши кўраман, санъатини ҳам ҳурмат қиламан. Ўз устида кўп ишлайди, ўзига яраша мухлисларига эга. Концерти менга маъқул келди, ҳамма йўналишларда қўшиқлар куйлади. Доим, ёшларга мос, халқимизга манзур келадиган қўшиқлардан куйлайди. У билан концертда “Қайнона-келин” дуэтини куйладик. Унга ҳазиломуз саҳна кўринишини ҳам амалга оширдик. Манзуранинг келгуси ижодига ҳам омад тилайман!\n“Божалар” Жаҳонгир Позилжонов: - Концерт дастурини ноодатий қилишга ҳаракат қилинди. Мен концертда бошловчилардан бириман, роль ҳам ижро қилдим ва Манзура билан бирга дуэт ҳам куйладик. Концерт дастури Даврон Кабулов томонидан тузилган бўлиб, ноодатийликка эътибор қаратилган. Манзуранинг ижоди ўзига хос, менга кўпроқ “Муҳаббат синовлари” фильмлари учун ижро қилган қўшиқлари ёқади, балки биринчи бўлиб тинглаган қўшиқларим бўлгани учундир? Лекин, ҳозирги ижоди ҳам яхши, ўз устида тинимсиз ишлайдиган, ўзига талабчан ижодкор.\n“Эътироф” мукофоти совриндори Улуғбек Раҳматуллаев: - Манзурани 18 йилдан буён саҳнада шундай бир ҳар тарафлама гўзал бўлиб туриши, ҳавас қилса арзийдиган жиҳатлар эгалигига қойил қолиш керак! Кичкиналигимда концертларга тушганимда, ўша студияга илк борган вақтларимда, Манзура юлдуз эди! Ҳақиқатдан, Манзура ижодини бошлаган вақтда, илк қадам босган чақалоқ, ҳозирги вақтда 18 ёшга кирди. Ҳозир Манзуранинг концертидамиз, мени таклиф этганидан жуда хурсандман! “Чегаралама” дуэтимизни саҳнада ҳазиломуз тарзда ижро қилдик, мухлисларга манзур бўлди, қўллаб-қувватлашди. Мени ўзимга бугун куйлаган “Жанон бўламан деб” номланган қўшиғи жуда ёқди, ўйлайманки, ҳеч ким Манзура миллий қўшиқ куйлашини кутмаганди! Бу қўшиқ Манзурага янада олқишлар олиб келади, деб ўйлайман.\n«Эътироф» мукофоти совриндори «Элдидо» гуруҳи: - Авваламбор, 18 йиллик ижоддаги илк яккахон концерт дастури билан Манзура опани гуруҳимиз номидан табриклаймиз! Чунки, Манзура опани бизга шоу бизнесга қадам қўйишимизда, меҳнатлари жуда ҳам катта бўлган! Қолаверса, биз илк эстрада қўшиғимиз “Эришаман тилагимга”ни Манзура опа билан бирга куйлаганмиз, ғоя муаллифи ҳам Манзура опа бўлганлар. Қўшиқ сўзи Рустам Худойбергановга тегишли. Манзура опани бизга кўплаб қўшиқлари ёқади, масалан, шўх қўшиқларидан “Қизғонаман”, сокин тароналардан “Аламларимсан” ёқади, “Тушларимга кир” энг маза қилиб тинглайдиган қўшиқларимиздан. Мана бугун илк яккахон концертлари бўлиб ўтди. Тилагимиз, эндиликда ҳар йили концерт берсинлар, анъанага айлансин. Ўзбек шоу бизнесида Манзура опани ўзига хос ўрнилари бор, ҳамиша ижодлари гуллаб-яшнайверсин! Энг муҳими, оилавий хотиржамлик, тинчлик, соғ-саломатлик ҳамроҳ бўлсин!\nХонанда Лола: - Манзура жуда ҳам қобилиятли, иқтидорли инсон! Актрисалик маҳорати ҳам кучли. Ўйлайманки, бугунги илк яккахон концертида у ўз иқтидорини намоён эта олди! Уни бугунги муваффақияти билан табриклайман! Бу концерт унинг ижодида ўзига хос бир юқори қадам бўлди! Унинг концерти менга жуда ҳам ёқди! Айниқса, унинг саҳнавий либослари жуда чиройли ва креатив! Агар эътибор қилсангиз, шоу бизнесда баъзида концертларда хонандалар либосларида қандайдир ўхшашлик бўлиб қолиши мумкин. Аммо, Манзуранинг концертида, ҳаммаси эксклюзив ва ўзгача бўлди! Манзурада алоҳида ўзига хослик бор! Ҳар бир қўшиқ, рақс, ҳаракатлар, ҳаммаси уйғунлашган! Шунча йиллик ижод давомида у жуда ҳам катта ижодий “багаж” тўплаган, ҳар бир қўшиғини хит дейиш мумкин. Бу концертда шунингдек, янги бир рақс гуруҳини ҳам, ўзига хос янгилик, дейиш мумкин. Хореограф Наримон Григорян бошчилигидаги “Алаша” рақс гуруҳи аъзолари, ҳар бир рақсни юракдан ижро қилишди. Саҳна декорацияси, Манзуранинг чиқишлари ҳаммаси уйғунлашган ва бу ажойиб концерт билан Манзурани чин дилдан табриклайман! Уни жуда ҳурмат қиламан ва туғма қобилият эгаси, унинг ижоди, ўз устида ишлаши, бугунги концерти менга илҳом берди!\n«Ориат доно» радиосидан журналист Акмал Мирзо: - Концерт кўтаринки руҳда бўлди. Энди, концертда блоклар орасида чиқиб турганим учун, озгина узилиш бўлди, негаки ўзим чиққан жойларини ўзим кўролмадим. Лекин, умумий ҳисобда томошабин зерикмади. 18 йил кутилган дастур, деган номни оқлади! Аммо, бир нарса, шахсий фикрим, иккинчи блок билан учинчи блокнинг ўрни алмашиб қолгандек, иккинчи блокда дискотека бошланиб кетди, бу нарса концерт сўнггида бўлгани маъқулроқ эди. Ўзбекона қўшиқлар эса, менимча, 2 блокда бўлгани яхши эди. Яна бир жиҳати, дуэтларнинг кетма-кетлиги балки тўғридир, лекин балки уларни ҳар бир блокка жойлаштириш керакмиди? Қўшиқлар кетма-кет, бир-бирига уланган. Лекин, бутун дунёда концертда қўшиққа қараганда сўз, гап кўпроқ томошабинга етиб боради. Балки, қайсидир қўшиқларни Манзура куйлашдан аввал томошабинларга гап билан етказиши керакмиди? Ўша қўшиққа ўтаётганлиги ҳақида қисқача айтиб ўтиши керакмиди? Қолаверса, концерт якунида бир нарсани ҳам кутгандим, Манзурани ижодидаги қўшиқларни яратган шоир, бастакорлар, масалан, Рустамбек ҳақида, дастур мобайнида бир оғиз ҳам гапирилмади. Манзуранинг энг зўр хит қўшиқларини Рустамбек ёзган. Хонанданинг ижодий гуруҳи ҳақида гапирилиши керак эди, деб ўйлайман.\nРежиссёр ва актёр Жавлон Шодмонов: - Концерт менга жуда ҳам ёқди. Масалан, декорацияларга катта аҳамият берилган, динамик тарзда, ўзига хос жўшқин руҳда ўтди! Қўшиқларидан айниқса, бугун концертда Жаҳонгир Позилжонов билан куйлаган дуэт тарзидаги “Мани мошинам” қўшиғи ёқади. Кайфиятни кўтарадиган қўшиқ! Ўйлайманки, Манзурада ўзига хослик бор! Ижодида омад тилайман ва бундан кейин ҳар йили концерт беришларига тилакдошман!\nКонцерт ташкилотчиси Даврон Кабулов: - Концерт ҳақида Манзуранинг ҳамкасбларидан, мутахассислардан, мухлисларидан, оддий томошабинлардан, эшитаётган фикрларимиз ҳозирча оптимизм бағишлаяпти. Жамоамиз ҳаммамиз ҳамжиҳатликда, бир ёқадан бош чиқариб ишладик. Тўғриси, биринчи концерт ҳақида илиқ фикрлар бўлишига умид қилгандигу, лекин бу даражада яхши муносабат билдирилишини очиғи озгина кутмагандик. Концертдаги Манзуранинг образига, раққосларнинг кийимларидан тортиб, синхрон ҳаракатларигача, қолаверса, саҳна декорациясига, залдаги атмосферага ҳозир жуда ҳам илиқ фикрлар айтиляпти. Албатта, биз ҳам Манзура билан ишлашда давом этамиз ва мавжуд камчиликларни йўқотишга ҳаракат қиламиз. Манзурани халққа янада яқинлаштириш учун, ўзаро диалоглар самимий тус олиши учун, қўлимиздан келган барча чораларни ишга соламиз. Айтмоқчиманки, концертдан ўз олдимизга қўйилган мақсад, 70 фоизга уддаланди ва бундан кейин бу кўрсаткични янада кўтаришга ҳаракат қиламиз.


Равшан Ҳайдаров: Ҳозирги вазиятда ортиқча босимнинг кераги йўқ (Тўлиқ интервью)\n16 август, 2017, 16:55\nХабарингиз бор, 2018 йили Хитой мамлакати U-23 Осиё чемпионатига мезбонлик қилади. Шу йилнинг 15-19 июль кунлари БААнинг Ал-Айн шаҳрида ушбу чемпионатнинг саралаш босқичи баҳслари ўтказилди. “Д” гуруҳидан ўрин олган Ўзбекистон U-22 терма жамоаси мезбон БАА, Ливан ҳамда Непал вакиллари билан мусобақанинг финал босқичи йўлланмаси учун кураш олиб борди.\nРавшан Ҳайдаров мураббийлиги остида ушбу саралаш турнирида иштирок этган ёшлар терма жамоамиз ўтказилган барча учрашувларда ишончли тарзда ғалаба қозонган ҳолда, U-23 Осиё чемпионатига тўғридан-тўғри йўлланмани қўлга киритишди.\nУшбу турнирдан сўнг, SPORTS.uz интернет ахборот портали мухбирлари Ўзбекистон Футбол Федерацияси матбуот хизматининг ёрдами билан тажрибали мураббий Равшан Ҳайдаров билан интервью уюштиришга муваффақ бўлишди.\nАвваламбор, мураббийлигингиз остидаги Ўзбекистон U-22 терма жамоасини келаси йили Хитой мамлакати мезбонлик қиладиган U-23 Осиё чемпионатида иштирок этиш йўлланмасини қўлга киритгани билан табиклаймиз. Келинг суҳбатимизни, БААда бўлиб ўтган саралаш турнири ҳақидаги фикр ва мулоҳазаларингиз билан бошласак?\n- БААда ўтказилган саралаш турнирига аниқ вазифа билан борган эдик. Яъни, асосий мақсадимиз кейинги йили Хитойда бўлиб ўтадиган U-23 Осиё чемпионатига йўлланмани қўлга киритиш эди. Авваламбор, Ўзбек футболининг мавқейи, жамоа таркибидаги футболчиларнинг жисмоний ва тактик тайёргарлигини ҳисобга олган ҳолда, чемпионатнинг финал босқичига йўлланмани қўлга киритишга ишонгандик. Гуруҳда биринчи ёки иккинчи ўринни эгаллаш эмас, балки асосий вазифамиз яъни кейинги босқич чиптасини қўлга киритиш эди.\nЎйлайманки, юқори тайёргарлик ва тўғри тактик режаларнинг амалга оширилиши натижасида олдимизга қўйилган мақсадни тўлақонли равишда уддалай олдик. Бундай турнирларда ҳар бир очко, ҳар бир гол муҳим аҳамиятга эга ҳисобланади. Биз ҳам буни тушуниб тургандик. Шунинг учун, ўйлаган режамиз бўйича барча ўйинларни ўз фойдамизга ҳал эта олдик.\nЛиванга қарши дастлабки ўйиндан фарқли ўлароқ, Непал билан ўйинда ҳамюртларимиз яратилган вазиятлардан фойдаланиш борасида кўп хатоликларга йўл қўйиб, учрашувни кичик ҳисобдаги ғалаба билан якунлашди. Турнирни омадсиз тарзда бошлаган Непал ёшлар терма жамоаси ушбу баҳсда яхши харакат қилдими?\n- БААга қарши ўтказилган беллашувда жуда ёмон ўйин кўрсатган непалликлар Ўзбекистон билан баҳсда услубларини бироз ўзгартиришди. Улар асосан ҳимояга эътибор беришди десак муболаға бўлмаса керак. Буни биз аввалдан билган ҳолда, шунга яраша тайёргарлик кўргандик. Натижада керакли кучни сарфлаб, қийинчиликсиз ғалаба қозонадик.\nҚўшимча қилиб айтадиган бўлсам, Непал билан ўйинда бир неча нафар футболчимизга дам беришга қарор қилдик. Чунки, олдинда турнир мезбонлари БААга қарши ҳал қилувчи учрашув кутиб турган эди. Икки кунда бир бундай иссиқда ҳаракат қилиш ўйинчини толиқтириб қўяди. Шу сабабли, майдонда энг катта ишни бажарадиган асосий футболчиларимизга функционал ҳолатларини тиклаш имкон имкон яратдик. Албатта, бу қарор ўзини оқлади. БАА билан ўйинга юқори даражадаги тайёргарлик кўрдик ва керакли ғалабани қўлга киритдик. Оддий қилиб айтадиган бўлсак, бу турнир стратегияси «ротация»га қўл уриш, ўйинчиларни вақтида алмаштириш ва уларни жисмоний ҳолатини меъёрида ушлаб туришдан иборатдир.\nҲал қилувчи баҳсда ҳамюртларимиз БААни мағлуб эта олишди. Ушбу қарама-қаршиликда дастлабки икки турда муваффақиятли тўп тепган мезбонлар юқори босим остида қолиб кетгани ҳам беллашувдаги ҳисобга таъсир қилдими?\n- БАА ёшлар терма жамоасининг ушбу турнирдаги ўйинлари видео лавҳаларини йигитларга кўрсатиб, таҳлил қилиб бордик. Сўнгги ҳал қилувчи учрашувда икки жамоа вакилларида ҳам босим бўлиши табиий ҳол эди.Тўғри, улар қандай босиб остида туришганини, сўнгги беллашувга қандай тайёргарлик кўришганини ва қандай индивидуал маҳоратга эга футболчилари борлигини ҳам билар эдик. Аммо, рақибнинг ички муҳити, қандай руҳда майдонга тушганлиги муҳим аҳамият касб этмасди. Биз учун энг муҳими, ўзимизнинг ўйинни яхши ташкил этиш ва юзага келган қулай имкониятларни голга айлантира олиш эди.\nБАА ёшлари биринчи турда Непални йирик ҳисобда мағлуб этишди ва Ливан билан ўйинда ҳам охирги дақиқаларга қадар майдонда кураш олиб борди. Бироқ, улар таркибда жиддий ўзгаришларга йўл қўйишмади. Натижада, Ўзбекистонга қарши ўйингача катта кучни йўқотиб қўйишди. Юқорида таъкидлаб ўтганимдек, қисқа муддат давом этадиган бундай турнирларда футболчиларни ҳар бир баҳсга жисмоний тайёрлай олиш муҳим ҳисобланади. Биз бундай ҳолатга рационал баҳо бера олдик, ўйинчиларни ортиқча толиқтирмай, жароҳатларсиз сақлай олдик.\nСўнгги муҳим учрашув олдидан футболчиларга кўпроқ тўп билан муомала қилишларини уқтирдик. Режамиз бўйича рақиб тўпсиз ҳаракат қилишга мажбур бўлиб, секин асталик билан куч йўқотиб, хато қила бошлади. Биз кутгандек, жамоам кўрсатмаларни амалиётда қўллай олди, ўйин тизгинини ўз қўлларига олишди, кўплаб стандард вазиятлар яратишди ва якунда ғалабани қўлга киритдик.\nСаралаш турнири давомида қайси терма жамоаси футболчисининг ҳаракатлари ёрқинроқ кўринди?\n- Авваламбор, футболчиларни ажратиш бу нотўғри, нарса деб ўйлайман. Бундай турнирларда жамоавий ўйин қанчалик йўлга қўйилиши, ички муҳитни барқарорлиги асосий роль ўйнайди. Шундагина ўйинчилар ўзларининг индивидуал маҳоратини кўрсатиши осонроқ бўлади.\nҲозирги Ўзбекистон ёшлар терма жамоаси 2015 йили Янги Зеландияда ўтказилган U-20 Жаҳон чемпионатида юртимиз шарафини ҳимоя қилган футболчилардан таркиб топган. Биргина Ислом Қобиловни ҳисобга олмасак, барча ҳимоячиларимиз кичик мундиалда тўп тепган.\nЖавоҳир Сидиқов, ёш иқтидорли ўйинчимиз Бобур Абдухолиқов ёки Азиз Ғаниевни айтишим мумкин. Буларнинг ҳаммаси жамоавий ўйин яхши ташкил этилган терма жамоада ўзларини кўрсата олишди. Дриблинг кучли бўлгани билан бу иқтидорини битта ўзи кўрсата олиши мушкул вазифа. Бу борада бир-бирини яхши тушуна оладиган жамоадошлари бўлиши керак. Юқорида айтганимдек, бундай қисқа мусобақаларда, жазирама об-ҳавода сабр-қаноат билан тактик режаларга амал қилиш муҳим аҳамият касб этади.\nНима учун Элдор Шомуродов, Жавоҳир Соҳибов ва Отабек Шукуров каби футболчилар таркибдан четда қолди? Улар миллий терма жамоанинг Истанбулдаги йиғинлари учун таркибдан тушириб қолдирилганмиди? Ёки бошқа сабаблар туфайли БААдаги саралаш турнирида иштирок эта олишмадими?\n- Умуман олганда, бизнинг асосий мақсадимиз миллий терма жамоамизга муносиб номзод футболчиларни тарбиялаб бериш. Бу нарса натижадан устунроқ туради аслида. Аммо ўзбекчилик дегандай, натижа ҳам керак, номзод ўйинчилар ҳам шарт деган мақсад қўйилади. Натижа бўлмаса ҳеч кимга ҳеч нарса кўринмайди ҳисоб.\nЁшлар терма жамоаси сафида 2015 йилги U-20 Жаҳон чемпионатида иштирок этган Элдор Шомуродов, Отабек Шукуров, Жавоҳир Соҳибов, Достонбек Ҳамдамов ҳамда Рустам Ашурматов миллий терма жамоамиз ҳавосидан баҳра олиб бўлган футболчилар. Улар миллий терма жамоамиз машғулотларида қатнашишмоқда, кимдир ўзининг муқим жойини ҳам эгаллаган. Мана шу бизнинг асосий мақсадимиздир. МТЖдан ўрин ола билмаган Жавоҳир Сидиқов ёки Забиҳулло Ўринбоевни, шунингдек, терма жамоада ҳали ўз ўрнига эга бўлмаган Ҳамдамов ва Ашурматов каби футболчиларни ёшлар терма жамоасига жалб этдик. Шу сабабли, ушбу футболчилар ёшлар терма жамоаси билан халқаро майдонлардаги чемпионатларда янада кўпроқ тажриба орттириб, якуний тайёрлов босқичини ўташи талаб этилади.\nНима учун бу чемпионат керак? Мазкур мусобақа ёш футболчиларимизга миллий терма сафидан ўрин олиш учун сўнгги имконият. Агар бундай турнирлар бўлмаганда, улар фақат олий лига клубларида ўзини кўрсатишга мажбур бўлар эди. Қайсидир мураббий ишонч билдиради, қайсинисидири йўқ. Захира ўриндиғида ўтириб, ўзидаги иқтидор шу билан йўқолиб кетади. Натижада ўртамиёна футболчи бўлиб қолади.\n«Ушбу терма жамоани 20 ёшли футболчилардан ташкил этиб, Олимпиадага тайёрлантириш керак» деб гап ташлайдиган бир-иккита «ақлли» журналистларимиз кўп, албатта. Лекин Забиҳулло Ўринбоев ёки Жавоҳир Сидиқов миллий терма жамоада ҳаракат қилиши учун озгина тажриба ёки мотивация етишмаяпти. Хўш, нима қилишимиз керак? Қаерда бу тажрибага эга бўлишади улар? Мана шу Ўзбекистон ёшлар терма жамоасида эмасми? Хўп, фақат 20 ёшли футболчилардан ёшлар терма жамоасини туздик ҳам дейлик. Нима ўзгаради? Улар ҳали тажрибасиз, уларни ёнида бирга ҳаракатланадиган, тўп билан таъминлаб турадиган, керак бўлса беллашув давомида руҳий жиҳатдан қўллаб-қувватлаб турадиган ёши каттароқ футболчи бўлиши керак эмасми? Агар Азиз Ғаниевни ёнида Одил Ҳамробеков ўйнамаса, Абдухолиқовни олдида Ўринбоев тўе ҳаракат қилмаса ёки Достон Турсуновни ёнида Ислом Қобилов бўлмаса бу ёш футболчиларнинг бир ўзи ҳеч нарса қила олишмасди.\nБу бир тарафдан. Иккинчи томондан, 1995-1996 йилда туғилган ушбу футболчиларни бу чемпионатда иштирок этишга ҳақлари йўқми? Миллий терма жамоага чақирув олиш учун ўзларини кўрсатиши мумкин бўлган сўнгги имкониятни қўлга киритишга имкониятлари йўқми? Чунки миллий терма жамоа ўйинлари ёки йиғинлари кўп ташкил этилмайди. Ёшлар терма жамоасида тўп тепаётган Соҳибов, Ҳамдамов, Ашурматов ва қолган ёшлар учун катта имконият. Миллий терма жамоамизни эртаси десак ҳам бўлади.\nЎзбекистон ёшлар терма жамоаси келаси йили Хитойда бўлиб ўтадиган U-23 Осиё чемпионатига муносиб тарзда тайёргарлик олиб бориши учун қандай режалар тузиб чиқилмоқда?\n- ЎФФ халқаро бўлимига бундай турнирларни ташкил этиш вазифаси юклатилди. Айниқса ноябрь ва декабрь ойида ўртоқлик ўйинлари ёки қисқа муддатли кичик-кичик турнирлар ташкил этиш бўйича раҳбарият Сардор Раҳматуллаев билан келишиб олдик. Маҳаллий чемпионат тақвимига қараб ҳар ойда қисқа муддатли йиғин уюштиришни режалаштиряпмиз.\nЁшлар терма жамоаси мураббийи сифатида футболчиларнинг клубдаги мураббийлари билан ҳамкорликда иш олиб борасизми? Мисол учун, олий лига баҳсларида футболчиларни қайси позициясида ўйнатиш ёки уларни асосий таркибда майдонга тушуриш кераклиги ҳақида тавсиялар бериб борасизми?\n- Авваламбор, фурсатдан фойдаланиб, Ўзбекистон ёшлар терма жамоасига футболчиларни тарбиялаб, етказиб берган олий лига клублари мураббийларига ўз миннатдорлигимни изҳор этмоқчиман. Шу ўтган давр мобайнида ўйинчиларни чақириш билан боғлиқ ҳеч қандай муаммога дуч келмадик. Ҳар доим ушбу терма жамоамиз йиғинларини чемпионатимиздаги мураббийларнинг режаларига зарар етказиб қўймаган ҳолда ташкил этишга ҳаракат қилдик ва яқин келажакда ҳам шундай иш олиб боришда давом этамиз.\nЛекин бирор бир мураббийга бу ўйинчини мана бу амплуада ўйнатиб кўринг, мана шу футболчини асосий таркибдан тушириб қолдирманг, деб босим ўтказмаганман. Чунки бунда сунъий ҳолат юзага келади ва албатта бу ёқимсиздир. Ҳеч қайси мураббий яхши ҳаракат қилаётган ўйинчини захирада олиб ўтирмаса керак. Шогирдларимга ҳар доим таъкидлайман «асосий таркибга интилиш керак, машғулотларда ўзларингни кўрсатинглар, учрашувларда бериладиган имкониятлардан муваффақиятли фойдаланиш керак, ўшанда сизлар ёшлар терма жамоасими ёки миллий терма жамоага чақириласиз».\nШу ўринда сиз учун бегона бўлмаган "Пахтакор" клубидаги ўзгаришлар ҳусусида фикрларингизни билсак?\n- Чиндан ҳам "Пахтакор" мен учун бегона эмас. Анча меҳнатларимиз синган, оғир пайтларда, мана шу йил ҳам ёрдам керак бўлганда «лаббай» деб жавоб берганмаз. "Пахтакор" бизнинг юрагимизда. Яхши-ёмон даврларда клуб билан бирга бўлганман.\nҲамма ўзгаришлар яхшиликка бўлсин. Ўйлайманки, янги раҳбарият клубга катта режалар билан келган ва ушбу ишлар амалга ошишига тилакдошман. Бундай ўзгаришлардан фақатгина клуб эмас, балки ўзбек футболи ҳам ютади. Ростдан ҳам ўзгаришларнинг вақти келганди. Жамоа моддий тарафдан ёрдамга муҳтож эди. Стадион, машғулот базасини ҳозирги замон талабига мос ҳолда реконструкция қилиш лозим эди.\nШу йилнинг апрель ойи аввалида қийин вазиятда қолган "Пахтакор" клубини бош мураббий сифатида қабул қилиб олдингиз. Бироқ бу билан "шерлар" қайд этаётган натижалари яхшиланмади ва сиз жамоани тарк этдингиз. Клубни бундай инқирозга юз тутишига нима сабаб бўлди?\n- Таркиб борасида жиддий муаммоларга дуч келинди, чунки жароҳатлар кўпайиб кетди. Жамоага вақтинча бош мураббий этиб тайинланганимда, 10-12 нафар соғлом футболчи бор эди, холос. Молиявий тарафдан ҳам муаммолар талайгина эди. Барча камчиликлар устма-уст келиб қолган пайтлар эди. Ноиложликдан ижарага футболчиларни бериб юбориш – қолганларни сақлаб қолиш учун қилинган эди аслида.\nҲозирги пайтга келиб, жамоадаги ҳолат анчагина яхшиланди, жароҳатланган футболчилар сафга қайтди, легионер футболчилар билан шартномалар имзоланди. Футболга моддий тарафдан ҳам рағбатлантириш бошланди ва ўз ўрнида жамоа ичидаги мотивация ҳам ўзгарди.\nСуҳбатимизни миллий терма жамоамизга оид фикрларингиз билан тугатсак. Даставвал, ушбу жамоамизнинг июлдаги йиғини Австрияда ўтказилиши режалаштирилган эди. Бироқ якунда барчаси ўзгариб кетди ва бош жамоамиз Истанбулга қараб йўл олди. У ерда ҳам кучли рақиблар билан эмас, балки Эрон ва Саудия чемпионати иштирокчиларига қарши ўртоқлик ўйинлари ўтказилди. Нима учун бундай ўзгаришларга йўл қўйилди ва кучли спарринг рақиблар танланмади?\nШу ерга келганда Равшан Ҳайдаров жавоб беришни хоҳламади ва ушбу хатти-ҳаракатини қуйидагича изоҳлаб берди.\n- Ёшлар терма жамоаси билан бўлганлигим сабаб, миллий терма жамоанинг ушбу ўқув-йиғин машғулотида иштирок эта олмадим. Шунинг учун, буни муҳокама қилишим ноўрин бўлса керак. Ёшлар терма жамоасига оид барча саволларга жавоб беришга тайёрман.\nШу сабабли, миллий терма жамоамизда ёрдамчи мураббий сифатида фаолият олиб бораётган Равшан Ҳайдаров Хитой ва Жанубий Кореяга қарши ўйин олдидан мухлисларга қуйидагича мурожаат билан суҳбатга якун ясади.\n- Бизни олдинда икки муҳим ўйин кутиб турибди. Мухлислардан сўрардим, келаётган ушбу учрашувларда миллий терма жамоамизни қўллаб қувватлашсин, ишонч билдиришсин. Футболчилар ҳам, мураббийлар штаби ҳам ушбу масъулиятни ҳис қилиб турибди. Ҳозирги вазиятда ортиқча босимнинг кераги йўқ. Фақат мухлисларимиз яхши сўзлар билан, илиқ ниятлар билан қўллаб-қувватлаб туришса бўлгани.


Ҳар йил баҳор келиши билан далаларда иш қизигандан қизийди. Офтоб қизитиб, нами бироз кўтарилган, етилиб қолган ерлар томон бободеҳқонлар ёмғир ёғиб қолмасин деган ҳадикда, меҳнат қуролларини олган ҳолда шошиладилар.\nҚиши билан авайлаб-асраган уруғларни она замин кўксига қадайдилар, устидан майин тупроқ тортиб, Яратгандан бу йилги ҳосилга барака беришини сўраб қўлларини дуога кўтарадилар.\nМаълумки, деҳқончилик серманфаат, инсонларнинг эҳтиёжи тушадиган бирламчи касблардан биридир. Унинг билан кишилар кундалик эҳтиёжларини қондирадилар, киядиган кийимларидан тортиб, ейдиган овқатларигача, ўтирадиган кўрпачаларидан тортиб, ётадиган тўшакларигача ҳамма-ҳаммаси ердан олинган ҳосилга алоқадор. Ҳаттоки чорвалар ҳам деҳқонлар етиштирган маҳсулотга умид боғлайдилар.\nУламолар қайси касб афзаллиги борасида турли фикрларни билдирганлар. Баъзилари зироат афзал деган бўлсалар, яна баъзилар эса қўл меҳнати, яъни ҳунармандчилик афзал деб айтганлар. Бошқалари эса тижоратни афзал кўрганлар. Имом Мовардий:\n"Касбларнинг асллари зироат, тижорат ва ҳунармандчиликдир. Уларнинг яхшиси зироатдир. Негаки у таваккулга яқин", деган.\nИмом Нававий айтади: "Тўғриси шуки, касбнинг покизароғи қўл меҳнати билан бўлганидир. Деҳқончилик айни қўл меҳнати бўлиб, касбларнинг покизасидир. Унда таваккул бор, унда инсонлар ва ҳайвонларга умумий фойда бор".\nИслом динида зироатга алоҳида эҳтимом билан ёндашилган. Қуръони каримда дарахт сўзи бирлик шаклда 19 маротаба кўплик шаклда эса 6 маротаба зикр этилган. "Заръ" (экиш, ўтқазиш, парвариш қилиш, ишлов бериш, ўсимлик) сўзи ва унинг иштиқоқлари 13 ўринда келтирилган. Каломи шарифда фақат биринчи даражали нарсалар келтирилганини эътиборга олсак, зироатнинг нечоғли аҳамиятли эканини билиб оламиз. Мисол тариқасида биргина оятни келтириб ўтиш кифоя даражасида бўлади:\nУ (Аллоҳ) шундай зотки, (сўритокларга) кўтариб қўйиладиган ва кўтариб қўйилмайдиган(узумзор) боғларни, таъми турлича (бўлган) хурмо ва мевали дарахтларни, (ранг ва таъмда)ўхшаш ва ўхшамас зайтун ва анорларни пайдо қилди. Мева ҳосил қилганда, мевасидан тановул қилингиз! Ҳосил йиғиш кунида (муҳтожларга) ҳаққини (ушри ва хирожини)берингиз ва исроф қилмангиз! Албатта, У исроф қилувчиларни севмайди. (Анъом,141).\nШариатда дарахтга шундай эҳтимом кўрсатилганки, ҳатто қиёмат куни солиҳ амалларга бериладиган мукофот айтилганида ҳам дарахтга эътибор қаратилган.\nДарахт гўзал ва сернаф бўлгани сабабидан мўминнинг баъзи хайрли ишларининг мукофоти эвазига дарахтлар ҳадя этилиши айтилган.\nЖобир ибн Абдуллоҳ розияллоҳу анҳудан ривоят қилинади: Расулуллоҳ саллоллоҳу алайҳи ва саллам бундай дедилар:\n"Ким: "Субҳаноллуҳи ва биҳамдиҳи", деса, унинг учун жаннатга хурмо ўтқазилади". Бошқа бир ривоятда "дарахт" дейилган.\nДеҳқончиликнинг фазилатларидан яна бири кишини ўзгаларга гина-кудурат қилишдан машғул қилиб қўяди, деҳқоннинг бундай ишларга вақти бўлмайди, инсонларнинг айбу нуқсонларини ахтаришдан сақлайди, турли гап-сўзларидан узоқда тутади. Имом Шавконий тафсирларида шундай деганлар: "Зироат билан шуғулланиб, инсонлардан беҳожат бўлиш билан киши буюк қурбатни ҳосил қилади. Шунинг билан бирга деҳқончилик инсонларга ўралашиб қолишдан ҳимоя этади".\nКўчатнинг мевасидан ва уруғнинг ҳосилидан уларнинг соҳибига ажр борлигини кўплаб уламоларимиз айтиб ўтганлар. Бу иккиси ҳосил беришда дамом этар экан, эккан кишига ҳам савоб бардавом бориб туради. Анас розияллоҳу анҳудан ривоят қилинган ҳадисда шундай дейилади: "Набий саллоллоҳу алайҳи васаллам:\n"Қайси бир мусулмон бир кўчат экса ёки бирор зироат қилса, ундан қушми, инсонми, ҳайвонми еса, албатта, унинг учун бундан садақа ҳосил бўлур", дедилар".\nДеҳқончилик, боғдорчилик билан шуғулланадиган киши даставвал бу ишда моҳир бўлиши, унинг илмини пухта ўзлаштириши керак. Шунинг билан бирга нийятини ҳам гўзал қилиши, бу иши билан ўзгаларнинг мушкулини осон қилишни, эҳтиёжини қондиришни мақсад қилмоғи лозим. Зеро, Абу Ҳурайра розияллоҳу анҳудан қилинган ривоятда Расулуллоҳ саллоллоҳу алайҳи васаллам:\n"Банда дўстининг кўмагида экан, Аллоҳ унинг кўмакчисидир", деганлар.\nДеҳқону боғдорлар гўзал ният ва ихлос билан меҳнат қилар эканлар, устиларидан баракалар ёғилади, яхшиликлар мўл-кўл бўлиб келади. Чунки унинг манфаати деҳқоннинг ўзига, барча инсонларга, ҳаттоки, қушлар, ҳайвонлар ва ҳашоротларга ҳам доимий етиб туради. Шоир Мирзо Кенжабек айтганидек:\nБутун борлиқ, наботот ҳам Яратганга этар тасбиҳ,\nКиритилган вақти: 28/04/2016 00:00; Кўрилганлиги: 2616\nМатериал манзили: https://www.sammuslim.uz/articles/ziroat-ham-ibodatdir\nЧоп этилган вақт: 26/09/2021 01:58


29 октябр 2020, Тошкент вақти: 01:31\nФармонга мувофиқ, бундан буён қийноқ ва ноқонуний йўллар билан олинган кўрсатмалардан далил сифатида фойдаланиш тақиқланади.\n"Фармон ҳаммага ёқмайди"\nКонституция куни муносабати билан қилган маърузасида Ўзбекистон президенти қийноқларга қарши фармон ҳаммага ҳам ёқмаслигини таъкидлади:\n- Бу қарорни қабул қилиш осон бўлмади. Нимага десангиз, ўрганган ҳунар, ўлганда қолади, деган, кечирасизлар, нақл бор. Қўполроқ бўлса ҳам. Бу фармон ҳаммага ёқмайди. Лекин мен ўйлайман, йиллар ўтади, замонлар ўтади, халқимизга ёқади. Нимага десангиз, биз эркин, ошкора жамият қурмоқчимиз. Дунёқарашимизни ўзгартирмоқчимиз. Ана шуларни инобатга олиб, бу нарсаларни жой-жойига қўядиган вақт келди, - деди Шавкат Мирзиёев.\nЎзбекистон президенти тергов давомида қийноқ қўллашни бартараф этишга қаратилган фармон халқ талаби билан қабул қилинганини таъкидлади.\nПрезидент Мирзиёев суд-тергов амалиётида далилларни тўплаш ва баҳолашда қонунийлик ва холисликни таъминлашга тўсқинлик қиладиган ҳолатлар тўлиқ бартараф этилмаганини айтди.\nХалқ берган кафолат\nАйни пайтда президент суд тизим соҳасида қарорлар қабул қилиш билан Ўзбекистонда “аҳвол дарров ўнгланиб қолмаслиги”ни ҳам эътироф этди:\n- Мен нимага куйиб-пишиб гапирaяпман. Қарор чиқдию ҳамма нарса бўлади, деб ўйламанглар. Йўқ. Қарор чиқиб ҳамма нарса бўлса, биласизларми қаерларга етган бўлардик? Қарор чиқиб, қарор бажарилмаяпти. Қарор чиқиб, назорат бўлмаяпти. Қарор чиқиб, ҳаммамиз бефарқ бўлиб юрибмиз. Айниқса, шу масалаларда. Суд ким? Суд халқ тайинлаган, кафолатни менга халқ берди. Мен ўз кафолатимдан фойдаланиб уларга ишонч қилaяпман. Мен уларга қонунни буз, деганим йўқ. Порахўрлик қил, деганим йўқ. Одамга беш йилнинг ўрнига 25 йил бер, деб ҳеч ким айтгани йўқ унга. Лекин жамиятимизда бундай иллатлар бор. Ҳали давом этaяпти. Бу адолатни жойига қўйиш учун ҳаммамиз биргаликда курашиш вақти соати келди, - деди Шавкат Мирзиёев.\n"Қийноқларга қарши миллий кураш дастури"\nАммо Шавкат Мирзиёевнинг таъкидлашича, амалда вазият ўзгаришсиз қолмоқда.\nУ қийноқни қатъиян чеклаш мақсадида амалий чораларни таклиф қилди.\nБундан буён, президентга кўра, тергов ва вақтинча сақлаш ҳибсхоналари видеокузатув воситалари билан жиҳозланади:\n- Энг муҳими, ноқонуний усуллар қўллаш тўғрисидаги биронта ҳам хабар эътиборсиз қолмаслиги шарт. Прокуратура органлари ҳар бир ҳолат бўйича чуқур текширув ўтказиб, айбдор шахсларнинг муқаррар жавобгарлигини таъминлайди, - деди Шавкат Мирзиёев.\nЎзбекистонда энди тергов жараёни видео тасвирга олинади


Араблар Daimlerга катта сармоя киритади\n27 июн 2022, Тошкент вақти: 13:13\nГерманиядаги автомобил ишлаб чиқарувчи Daimler ширкати Бирлашган Араб Aмирлигига қарашли инвестиция жамғармаси ширкатнинг асосий акциядорига айланишини эълон қилди.\nМазкур хабардан сўнг, фонд биржасидаги бугунги савдоларда ширкатга тегишли қимматбаҳо қоғозлар нархи 6 фоизга кўтарилди.\nMercedes-Benz енгил автомобиллари Daimler ширкатининг асосий маҳсулоти ҳисобланади. Бундан ташқари ушбу ширкат юк машиналари ишлаб чиқариш бўйича ҳам жаҳонда етакчилик қилади.\nШиркат расмийлари якшанба куни Бирлашган Араб Амирлигидаги Aabar Investments жамғармаси Германия компаниясига қарийиб 2 миллиард доллар сармоя киритишини эълон қилди.


“Энг арзон таклиф биздан бўлди ва шу сабаб, ССВ биз билан шартнома тузди. Биринчи партияни бердик. Ҳозир ҳар ҳафтада битта партия чиқаряпмиз. Ишлаб чиқариш қуввати, партия миқдорини мен прессага айтолмайман, бу бизнинг тижорий сиримиз. Октябрь охиригача ССВга буюртмасини етказиб берамиз, кейин ноябрдан дорихоналар учун чиқаришни бошлаймиз. Хомашёни ҳозирча Ҳиндистон ва Хитойдан оляпмиз”, - деди Соипов.\nТошкент вилояти Соғлиқни сақлаш бошқармаси тизимида ишлайдиган масъулнинг айтишича, мамлакатдаги дори воситалари “қора бозор”идаги ажиотаж "узоғи билан бир неча ҳафта ичида тўхтайди".


17 феврал 2020, Тошкент вақти: 15:42\nФАРҒОНА. “Фарғона вилояти солиқ ходимлари номидан ёзмоқдамиз. Вилоят солиқ бошқармаси бошлиғига янги ўринбосар тайинландию мажлисбозликни бошлаб юборди. Ҳар куни эрталаб соат 08:00 да селектор, кечқурун соат 20:00 ёки 21:00 да яна селектор йиғилиши! Жонга тегди фойдасиз мажлислар! Солиқчиларни ишлатгани қўйишмаяпти. Бошқарма бошлиғи яхши инсон, лекин у кишиниям ўринбосари йўлдан уряпти шекилли. Ўзингиз ўйлаб кўринг, кеч соат 21:00 да мажлис қилса, эрталаб 08:00 да яна мажлис қилса, кечаси билан нима ўзгаради?!\nҲурматли давлат солиқ қўмитаси раиси Беҳзод Анварович, сиз тизимга қайтганингиздан сўнг жуда кўп ислоҳотлар бўлди, янги концепцияга қўл урдингиз. Аммо Фарғона вилоят бошқарма бошлиғи ўринбосари каби раҳбарлар ислоҳотларга соя солмоқда. Унинг ўрнига одоб-ахлоқ нормаларига риоя этувчи, ақл-ҳуши жойида, муносиб мансабдор тайинласангиз”.


Ҳисоб китоб ишлари шу дунёдаёқ бошланиши ва охиратга боғлиқлик жиҳатлари ҳаётимизнинг ҳар соҳасида яққол кўзга ташланади. Фақат ибрат ва тафаккур назари билан қаралсагина бунинг фойдаси топилур.\nҲаётда кўп эшитганимиз бор: Ота-онасини қадрламаган фарзанд куни келиб, йиллар ўтиб ўзи фарзандидан анча хўрликлар кўргани ёки келинига кун бермаган қайнона кексайганда ўша келиннинг қўлида қолиб, бир оғиз ширин сўзига илҳақ бўлгани ҳақида ва яна бу ҳақда кўплаб мисоллар келтириш мумкин. Бу каби воқеалар бари – Қайтар дунё!\nИшдан қайтган эр аёлининг “Фарзандларини рўзғорнинг юв-чайини ўргатиши учун койиётганини” эшитиб дарғазаб оҳангда эшикдан кирар-кирмас аёлини ҳақорат қила бошлади. Кун бўйи уйда болалари бақир-чақири билан тўлиб-тошган аёл унга жавоб қайтарди...\nОта дастурхонда овқатланишга ўтирар экан, ноннинг ушоғини тушириб еёятган 2 ёшли қизалоғини кўриб яна бақира бошлади:\n– Қачон тўкмай ейишни ўрганасан? Сенлар билан дастурхонда ўтиришни ҳам хоҳламайман – деди у.\nБунга жавобан аёли: .\n– Дадаси ўзингизга келинг, ҳали ёш бўлса, болани тўкиб-сочиб ейдиган пайти, ахир бемалол еб олсин, ўзим тозалаб оламан, ёш болани овқатини заҳар қилманг. Ўзингиз ҳам ёш бўлгандирсиз, – дея зорланди аёли.\nБу гаплардан сўнг эр:\n– Яна қанча вақт керак, буларингни тўкмай ейишига?”– деди овозини сал юмшатиб.\n– Аллоҳ шуларни берганига шукр, тирноққа зорлар бор, дадаси деб қўшиб қўйди аёли.\nОрадан бир неча йиллар ўтди. Ота кўзларининг ожизлиги сабаб уйда болалари билан ўтиришига тўғри келди. Болалари анча каттариб, ош-овқатини тўкмайдиган ёшда эди.\nДастурхон бўйида ўтирар экан, 6 ёшли қизалоғи:\n– Дадажон овқатингизни тўкиб еяпсиз? – дея гапирди беихтиёр қизалоқ. Унга “жим” ишорасини қўллаган аёли мулзам бўлди.\nОтанинг томоғига нимадир тиқилди ва ўзига деди: “Ахир мен шу қизчамни доим овқат тўкиб ейишини гапириб жиркиб-силкимасмидим. Бир неча бор кўзларида мен сабаб ёш бўлмасмиди? Унинг ёшида тўкиб ейиш айб эмас, аммо менинг ёшимда-чи?\n– Эе қизалоғим тўкилдими, мен кўрмай қолдим? – деди ота. Қизалоғи:\n– Катталар ҳам тўкишадими? – яна бижиллади қизалоқ.\nНима деб жавоб беришни билмаган ота, жим қолди. Буни кузатган опалар синглисини турткилаб, савол беришдан зўрға тўхтатди. Қизалоқ эса ҳеч нарсани тушунмасди...\nАммо ота барини тушунди. Бу Қайтар дунё!\nДругие материалы в этой категории: « Ишнинг боши яхши ният\tЭй Одам боласи, сенга кифоя қиладиган оз нарса сени туғёнга кетказадиган кўп нарсадан яхшироқдир »


Саккиз ойда ёнғинларда 76 одам ҳалок бўлди\nМиллий гвардия ходимлари 28 июнь куни Олмазор туманидаги "Шаббода" кафесида чиққан ёнғида тўрт одамни қутқариб қолди. Миллий гвардия Телеграм каналидан олинган сурат.\nЖорий йилнинг 8 ойи мобайнида Ўзбекистонда 7439 та ёнғин юз берди. Давлат ёнғин хавфсизлиги хизматининг билдиришича, бу ёнғинларда 76 нафар одам ҳалок бўлди ва 208 киши жароҳатланди.\nЁнғинлар пайтида 27 одам қутқарилди, 462 бош уй хайвони, 99 хил техника, умумий қиймати 182 миллиард сўмдан кўпроқ бино ва иншоотлар ва 78 миллиард сўмдан ортиқ моддий бойликлар сақлаб қолинди.\nРасмий маълумотда айтилишича, ёнғинларнинг 68,7 фоизи турар-жой биноларида, 12,6 фоизи тадбиркорлик субъектларида, 5,7 фоизи транспорт воситаларида, 1,6 фоизи давлатга қарашли объектларда юз берди.\nПрофилактик ишлар натижасида 14684 та бино ва иншоотларда ёнғин келиб чиқиш хавфи олди олинди.\n“Ёнғинларнинг 37,9 фоизи очиқ оловдан эҳтиётсизлик билан фойдаланиш, 30,4 фоизи электр ускуналаридан фойдаланиш қоидаларини бузилиши, 12,2 фоизи иситиш печларининг носозлиги ёки улардан нотўғри фойдаланиш, 9,4 фоизи болаларнинг шўхлиги ва 4,1 фоизи транспорт воситаларидан фойдаланиш ва тузилиши қоидаларининг бузилишидан содир бўлган”, дейилади расмий хабарда.


ПЭТ ЧИҚИНДИЛАРНИ ҚАЙТА ИШЛАШ ЛИНИЯСИ – Telegraph\nПЭТ ЧИҚИНДИЛАРНИ ҚАЙТА ИШЛАШ ЛИНИЯСИ\nТорговый центр оборудования "Asia Star" February 13, 2021\nУшбу линия Россия Федерациясида ишлаб чиқарилган бўлиб, унинг иш жараёни қуйидагича:\nСараланган хом ашё конвеер орқали майдалаш ва бирламчи ювиш учун дробилкага узатилади. Бирламчи майдалаш жараёнида ювиш ва ишқаланиш натижасида қум каби механик аралашмалар олиб ташланади. Механик аралашмалардан тозалаш қайта ишлаш жараёнида кейинги ускуналарни ейилишидан ҳимоя қилади.\n1. Майдаланган хом-ашё ваннага узатилади ва кирдан тозаланади. Ваннада енгил материаллар сув устида ва ПЭТ, ПВХ каби материаллар сув тубига чўкиши орқали ажратиб олинади.\n2. Бирламчи ювиш жараёнидан сўнг ПЭТ бўлакчалар чиғириқли ювиш ускунасига ўтказилади. Полимер маҳсулотларидан нам ва юмшатилган қоғозни ажратиб олиш учун тез ҳаракатланувчи шнекдан ўтказилади. Сўнг иссиқ ювиш жараёнида 85Сгача қиздирилган тозалаш эритмаси елим ва ёғ қатламларидан тозалайди.\n3. Иссиқ сувда ювилган ва горизонтал центрифугада суви сиқиб чиқарилган хом-ашё иккинчи чиғириқли ювиш ускунасига ўтказилади. У ерда тозалаш учун ишлатилган эритмалар ва ажралиб чиққан этикеткалар ювилиб кетади.\n4. Тозаланган ПЭТ горизонтал центрифугада сувсизлантирилади.\n5. Қуритиш мажмуасида хом ашё 3% дан кўп бўлмаган намликкача қуритилади. Сўнг пневмотранспорт ёрдамида, ПЭТ бўлакчалар ҳаво сепараторига узатилади ва у ерда якуний тозалаш жараёнидан ўтказилади.\n6. Сепарация ва тозалашдан сўнг хом ашё тараларга ажратилади. Шундай қилиб ушбу линия бир соатда 500 кг ПЭТ чиқиндиларни қайта ишлаш қувватига эга.\nХом ашёни майдалагич, гранулятор ва ҳоказоларга бир хилда юклаш учун ишлатилади.\nПленка, тўқув материаллари, ПЭТ идишлар ва канистрларни майдалаш учун идеал дробилка. Пичоқларнинг V шаклидаги конструкцияси катта бўлакларни ушлаб қолади. Дробилки самарали ювиш шнеки билан жиҳозланган.\nСУВНИ ТОЗАЛАБ БЕРИШ УЧУН ИДИШ\nВазифаси: ускунадан тушган сувни чиқиндидан тозалаш.\nТаснифи: идиш сиғими 0,48 м3, фильтр ва сув чиқариш трубалари билан жиҳозланган.\nФЛОТАЦИЯ ВАННАСИ ШНЕКЛИ ТРАНСПОРТЕР БИЛАН\nВазифаси: майдаланган полимер маҳсулотларни ювиш ва кирини ажратиб олиш.\nТаснифи: хом ашёни юклаш зонаси, ванна тубидан ўтган шнек, чўкинди материалларни чиқариб олиш шнеки ва сув устида қолган материалларни чиқариб олиш учун лоток.\nФРИКЦИЯЛИ ЮВИШ УСКУНАСИ\nВазифаси: ювиш, сепарация, ва хом ашёдан намликни ажратиб олиш.\nТаснифи: сув узатгичли қия камерали айланувчи ротор.\nИССИҚ СУВДА ЮВИШ УСКУНАСИ\nСуюқ иситиш ёқилғисининг истеъмоли: 9 л/мин;\nСуюқликни максимал иситиш ҳарорати: 90С;\nМаксимал ишлаб чиқариш қуввати: 600 кг/с (қайта ишланган хом ашёга боғлиқ).\nТаснифи: горизонтал ҳолатдаги айланувчи шнекли вал.\nИшлаш жараёни: хом ашё юклаш зонасидан айланувчи ротор орқали центрифуга каналидан чиқиш қисмига ўтади. Айланишнинг юқори тезлиги туфайли материалларни намликдан ва қўшимчалардан якуний ажратиш амалга оширилади.\nВазифаси: хом ашёни қувур ва шланглар орқали ҳаво оқими ёрдамида етказиб бериш.\nАфзалликлари: содда конструкция, хом ашё йўқотишларини камайтириш.\nФЛОТАЦИЯ ВАННАСИ (ШНЕКСИЗ)\nҲАВО ЁРДАМИДА АЖРАТИШ\nЦИКЛОН - 2 ДОНА\nБИГ- БЭГ УШАТГИЧ - 3 ДОНА


Фарғоналиклар "Гидролиз шаҳарчаси" деб атайдиган ҳудудда бир ой аввал бузилиши бошланган уйда яшаётган 60 яшар Эхтибор Абдуллаевага, ниҳоят, шаҳар марказидан уй берилди.\nШаҳарчадаги 10 дан ортиқ кўпқаватли уйлар "маънан эскиргани" сабабли шу йилнинг 2 январидан бузила бошлаган.\nБу уйларда яшаётган айрим оилалар уларга ажратилган уйларни "шаҳар чеккасида ва чала битган", деб ҳануз кўчишга рози бўлмаётир.\nАлишер Навоий кўчасидаги 38- уйнинг 6- квартирасида яшаган Эхтибор Абдуллаева, уйи бузилиши ортидан бошланган қарийб бир ойлик тортишувдан сўнг, марказдан уй олди.\nБу аёл томининг ярми кўчирилган уйда қарийб бир ой яшаганини айтди:\n- Бизнинг уй 10 январда бузилиши бошланган бўлса, 3 февралгача яшадим. Уйнинг биз яшаб турган қисмидаги томни бузишмади. Мана охири шаҳар марказидан бир уйни алмаштириш йўли билан олдим. Бир аёлга ҳокимият менга таклиф қилган уй ёқди - қариндошлари ўша ерда экан. Менга эса, унинг уйи ёқди - марказдаги қариндошларимга яқин экан. Хаста бўлганим учун, шу ерда қолдим - икки томон рози бўлиб алмаштирдик.\nАёлнинг айтишича, ҳозирда ярми бузилган 38- уйда яна 3 оила яшамоқда, уларнинг иккисида ёш болалар бор.\n- Уларга ҳам марказдан уй топилар, насиб этса. Бу хатодан кейин бизнинг аҳволимиз дарс бўлар. Чунки, қишнинг кунида биз ҳам қийналдик, улар ҳам (ҳокимият идоралари - таҳр.) қийналишди. Мана охири шартларимизга тўғри келадиган уй топилди. Бундан кейин аҳолини кўчиришса, аввал уларга уй топиб, шароитини қилиб бериб, кейин кўчиришса, яхши бўларди, - деди Эхтибор Абдуллаева.\nGazeta.uz нашрининг ёзишича, 3 февраль куни прокуратура Фарғона ҳокимига уйи бузилаётган аҳолини Вазирлар Маҳкамаси қарори асосида келишувга эришиб, сўнгра кўчириш мажбуриятини юклаган. Хонадон эгалари янги уй билан таъминлангунга қадар бузилиш ишларини тўхтатишга кўрсатма берган.\nБунга қадар, Бош прокуратура 23 январь куни бузилаётган ва бузилиши кутилаётган уйлардан чиқишдан бош тортаётган оилалар вазиятини ўз назоратига олганини билдирган эди.\nАммо, 4 февраль куни шаҳарчада туриб, бир неча оила Бош прокуратуранинг ҳар икки баёнотидан сўнг ҳам айни вазият давом этаётгани, ичида одамлар яшаётган уйларни бузиш давом этаётганини айтди.\n"Бугун эрталаб келди экскаваторлар, бузди ва мана ҳозир тушликка чиқишди, шекилли, иш тўхтаб турибди. Бош прокуратура айтаяпти, лекин бу ерда жиддий ўзгариш йўқ. Мана 32-уйда 3 та оила яшаб турибди, улар бузаяпти", - деди Озодлик билан микрофонсиз суҳбатда томи кўчирилган уйда яшаётган ва исмини ошкор этишни истамаган оила вакили.\nБу оилалар 4 февраль куни олинган, дея бир неча суратни таҳририятга йўллади. Қуйида улардан баъзилари:\nШунингдек, Бош прокуратуранинг 3 февраль кунги баёнотида уйлари бузилишга тушган фуқароларни кўчириш ишлари мутахассислар иштирокида ўрганилиб, қонун бузилиши ҳолатларига йўл қўйилмагани аниқланиб, шаҳар ҳокимининг 8 январдаги қарорига нисбатан протест келтириш учун асослар йўқлиги айтилган.\nГидролиз шаҳарчасида, мана бир ойдирки, бузилаётган бир неча кўпқаватли уйда яшовчилар билан маҳаллий ҳокимият идоралари ўртасида зиддият давом этмоқда.\n24 январь куни 38, 36, 32 ва 30-уйларда яшовчи оилалар номидан видеомурожаатда бир неча оила маҳаллий раҳбарлардан арз қилиб, президент Шавкат Мирзиёевга мурожаат қилганди.\n4 февраль кунги маълумотга кўра, ушбу видеомурожаатдан сўнг бир неча оилага, ҳокимиятнинг воситачилиги остидаги алмашув йўли билан, шаҳар марказидан уй топиб берилган. Аммо, шикоят қилинишича, кўчишдан бош тортаётган аксар оилалар босим остида қолмоқда.


ОАВ: Нидерландлар террорчилар рўйхатига 9 ёшдан ошган болаларни қўшишни бошлайди\n20:31 / 04.05.2016\nНидерландлар 9 ёшдан ошган гумондор шахсларни террорчилар рўйхатига киритишни бошлайди. Бу ҳақда Нидерландия Умумий разведка ва хавфсизлик хизмати (AIVD) сайтига асосланиб Volkskrant газетасида хабар қилинган.\nРазведка хизмати маълумотларига кўра, ИШИД ўз назорати остидаги ҳудудларда истиқомат қилувчи болаларни айнан 9 ёшидан ҳарбий ва диверсион тайёргарликка жалб қила бошлайди.\n«Уларга отиш, совуқ қуролдан фойдаланиш ва ўлдириш ўргатилади, шу ёшдан улар ИШИД раҳнамоси Абу Бакр ал-Бағдодийга бўйсунади», — деди хизмат вакили.\nҚўшимча қилинишича, бу ҳудудларда қизлар айнан 9 ёшдан паранжига кириб, эркакларга ҳарбий тўқнашувларда ёрдам беришга ўргатилади.\nНидерландия разведка хизмати раҳбари берган охирги маълумотларга кўра, мамлакат ҳудудидан 70 нафар вояга етмаган бола ИШИД сафига бориб қўшилиш учун Сурия ва Ироққа кетган. ИШИД сафида айни кунларда 70 нафар ўсмирлардан ташқари, ёши катта 170 нидерландиялик бор.\nАгар улар ортга қайтадиган бўлса, қироллик ҳукумати уларга қайд этиш рақами бериб, уларни террорчилар рўйхатига киритади. Улар ҳақидаги ахборот Европанинг бошқа давлатлари хавфсизлик хизматларига ҳам тақдим этилади.\nСурияда 2011 йилнинг мартидан буён қуролли тўқнашувлар давом этмоқда. БМТ маълумотларига кўра, бу низолар туфайли ҳалок бўлганлар сони 220 минг нафардан ортган.\nИШИД жангарилари болалар учун лагерлар тузган. Болалар қатлларни ижро этишга ва терактлар содир қилишга тайёрланади.\n2016 йилнинг февралида экстремистлар ижтимоий тармоққа ўспирин ёшидаги жангари маҳбусни қатл қилаётгани тасвирланган видеони жойлаштирганди. 2015 йилнинг июлида тарқатилган бошқа видеода эса 12-13 ёшларда бўлган 25 нафар бола Пальмирада 25 нафар асирни ортдан туриб ўққа тутгани тасвирланганди. Бу қатл маросимини атрофда ўнлаб бошқа жангарилар кузатиб туришган.\nАҚШ Суриядаги террорчиларга маош тўлайди – Эрдўған\nМалида террорчиларнинг ҳарбий базага ҳужуми оқибатида 14 киши ҳалок бўлди\nАҚШ сиёсати – Туркия ва Сурия хавфсизлигига таҳдид солмоқда – Чавушўғлу


Ўзбекистонда 12 ёшдан катта болаларни ҳам "COVID-19"га қарши эмлашга рухсат берилди - Халқ сўзи\n16:02 28 Сентябр 2021 Жамият\nБу ҳақда Соғлиқни сақлаш вазирлиги матбуот хизмати маълум қилди. Коронавирусга қарши Pfizer вакцинасининг 12-15 ёшдаги болаларда ўтказилган клиник синовларининг натижалари мазкур вакцинанинг юқори даражада самарадорлиги ва хавфсизлигини кўрсатди.\nЖаҳон соғлиқни сақлаш ташкилоти томонидан 12 ёшдан юқори болаларни ва ўсмирларни Pfizer вакцинаси билан эмлаш тавсия этилди. Ўзбекистон Республикаси Бош давлат санитария врачи ва миллий техник иммунологик эксперт комиссиясининг қарорига асосан, юртимизда ота-оналар ва васийларининг розилиги асосида, ихтиёрий равишда 12 ёшдан катта болаларни Pfizer вакцинаси билан эмлаш имконияти мавжуд.\nЮртимизда ҳам 12 ёшдан катта болалар шифокор кўригидан ўтгач, коронавирусга қарши Pfizer вакцинаси билан эмланишлари мумкин. Эслатиб ўтамиз, шу йил 13 сентябрь куни мамлакатимизга 1 200 000 дозаси Pfizer/BioNTech вакцинаси олиб келинган.


Интенсив боғлар баракаси – Сурхон тонги\nБош саҳифа / Жамият / Интенсив боғлар баракаси\nСентябр 12, 2017\tЖамият Изоҳ қолдириш 918 Кўрилди\nБундан тўрт йилча илгари вилоятимизга Туркия, Польша мамлакатларидан серҳосил ва тезпишар олма, олча сингари мевали дарахт кўчатлари келтирилганди. Деҳқонларимиз ана шу кўчатлар ҳисобига 300 гектардан ортиқ майдонни мевали боғларга айлантиришди.\nДастлаб бу кўчатлар мўл ҳосил беришига кўпчилик ишонмаганди. Тажрибали боғбонларимизнинг тинимсиз меҳнати эвазига кўчатлар иқлимимизга мослашди ва тўлиқ кўкарди. Боғбонлар мутахассисларнинг маслаҳатларига амал қилиб мевали дарахт кўчатларини агротехника талаблари асосида парваришлади. Мана икки йилдирки, интенсив усулда ташкил қилинган мевали боғлардан юқори ҳосил олинаяпти.\nКўпгина фермер хўжаликларида интенсив боғлар томчилатиб суғорилмоқда. Бу эса сарф-ҳаражатларни камайтириш ва кўпроқ даромад олишга хизмат қилаяпти. Куз бошланиши билан олмазорларда етиштирилган ҳосил пешма-пеш териб олиниб, бозорларга сотилмоқда. Бир қисми эса қайта ишлаш корхоналарида қайта ишланиб, қиш ойларида аҳолига сотиш учун джем ва қиёмлар тайёрланаяпти. Интенсив боғларда ҳосил терими бошланганлиги туфайли бозорларимизда сархил мевалар кўпайди ва нархи анча арзонлашди.\nОлдинги Сифатли хизмат\nКейинги Тилсиз ёвга тизгин берманг


2015 йилнинг биринчи чорагида дунё бўйича алюмин ишлаб чиқариш ҳажми 2014 йилдаги шу даврдаги кўрсаткичга (12,877 млн тонна) нисбатан 5,5 фоизга, яъни 13,602 млн тоннагача ўсди. Бундай маълумотлар International Aluminium Institute халқаро ташкилотиннинг материалларида келтирилди, деб ёзади Kun.uz.\nШимолий Америкадаги корхоналар ҳисобот даврида 1,124 млн тонна (3,2 фоиз камайиш), Жанубий Америкадаги корхоналар 327 минг тонна (27 фоизга камайиш) алюмин ишлаб чиқаришган. Ғарбий Европа давлатлари жорий йилнинг 1-чорагида алюмин ишлаб чиқариш ҳажмини 4,8 фоизга, яъни 894 минг тоннагача, Марказий ва Шарқий Европа давлатлари эса 1,5 фоизга, яъни 938 минг тоннагача кўпайтиришган.\nХитой йилнинг бошидан ўтган йилнинг шу даврига нисбатан 9,9 фоизга кўпроқ, яъни 7,205 млн тоннагача, Осиё давлатлари (Хитойдан ташқари) 699 минг тонна (19,5 фоиз ўсиш), Океания давлатлари 485 минг тонна (5,3 фоизга камайиш), Форс кўрфази давлатлари 1,247 тонна (16,1 фоиз ўсиш), Африка давлатлари 413 минг тонна (7,2 фоиз камайиш) алюмин ишлаб чиқаришган.\n2014 йилда дунё бўйича алюмин ишлаб чиқариш ҳажми 4,9 фоизга камайиб, 53,057 тоннани ташкил қилган.


Жорий йилда Наврўз байрамининг асосий тадбирлари Тошкентдаги “Ўзэкспомарказ” кўргазмалар мажмуасида бўлиб ўтмоқда. Вилоятларда халқ сайллари ўтаяпти. Ушбу жараённи Озодликнинг жонли блоги орқали биргаликда кузатамиз.\nБайрамга оид фото-видео тасвирлар ва хабарларингизни Telegram, WhatsApp тармоғидаги рақамларимиз: +420 724 971 539; +420 724 740 755 орқали йўллашингиз мумкин.\nАндижонлик имом Наврўзга қасида бағишлади\nАндижон вилоятидаги Бўз тумани масжиди имоми Абдулаҳад қори Наврўзга бағишлаб қасида ёзди:\nМуборакбод айлармиз, яйраб келмоқда Наврўз,\nБўлиб булбулигўё, сайраб келмоқда Наврўз.\nИфор сочиб ҳар томон, барқ уриб, боғу бўстон,\nСумалак қозон-қозон, қайнаб келмоқда Наврўз.\nАбдулаҳад қорининг қасидасини қуйидаги аудиода тўлиқ тинглайсиз:\nАбдулаҳад қори Наврўзга қасида бағишлади\nНаврўз кучайтирилган назорат остида ўтмоқда\nТошкентдан олинган маълумотга кўра, Наврўз байрамининг асосий тадбирлари ўтаётган “Ўзэкспомарказ” кўргазмалар мажмуасида хавфсизлик чоралари кучайтирилган.\nМобил мухбиримизнинг хабар қилишича, камида йигирмата автобусда милиция ходимлари байрам бўлаётган жойни қўриқлаш учун келтирилган.\nНаврўз: қўриқчи милиция ходимлари\nНаврўз байрамининг асосий тадбирлари ўтаётган Тошкентдаги “Ўзэкспомарказ” кўргазмалар мажмуасида икки нафар "Дарвеш" ҳам иштирок этаяпти.\nПрезидент Мирзиёевнинг Бухорога ташрифи пайти илк бор "ҳавода муаллақ турадиган дарвешлар" намойиш этилганди.\nТошкентдан олинган хабарга кўра, “Ўзэкспомарказ” кўргазмалар мажмуасида одамларга текин сумалак тарқатилмоқда.\nФОТОГАЛЕРЕЯ: Самарқандда Наврўз\nЎзбекистонда бу йил ҳам Наврўз халқ сайли тарзида нишонланмоқда. Самарқандда ўтган халқ сайлида Наврўзни нишонлашга оддий халқ вакиллари йиғилди.\nТурист режасини бажариш найранглари\nПрезидент фармонига кўра, Наврўз байрамида ҳафтасига 5 кун ишловчи ўзбекистонликлар 5 кун, 6 кун ишловчилар эса 3 кун дам олади.\nДам олиш кунларининг кўпайтирилиши ички туризмни ривожлантириш мақсади ўлароқ изоҳланди.\nҚашқадарёлик йигит Наврўз байрами кунлари “турист режаси”ни бажариш учун маҳаллий раҳбарлар турли найранглар ўйлаб топаётгани ҳақида хабар қилди:\n“Яккабоғ, Чироқчи, Қамаши туман хокимликларига 250 нафардан одам Шаҳрисабзга олиб келиш буюрилган, гуёки турист сифатида...”, дея хабар йўллади қашқадарёлик йигит.\nТошкентда Наврўз байрамининг марказлашган тантаналаридан ташқари байрам халқ сайллари кўринишида парк ва истироҳат боғларида ҳам нишонланмоқда.\nМобил мухбирларимиз ёзишича, Тошкент вақти билан соат 17 дан ошганига қарамай шаҳарнинг Миробод туманидаги “Фурқат” боғида одамлар гавжум.\nБу ерда кўргазмали чиқишлар, ҳунармандларнинг маҳсулотлари, мактаб, мактабгача таълим ва олий ўқув юртлари муассасалари томонидан ташкил қилинган бурчакларини томоша қилиш мумкин.\nОдамлар қатъий белгиланмаган, сценарийсиз кўринишда Наврўз тантаналарини байрам қилишмоқда. Шунингдек, тошкентликлар кўп қаватли уйлар олдида Наврўз байрамини ерга хонтахта, стол-стул қўйиб нишонлашмоқда.\nМазкур байрамда Ўзбекистон ҳуқуқни муҳофаза қилиш органларининг милициядан ташқари янги структураси “Миллий гвардия” аскарлари илк марта жамоат тартибини сақлаш билан шуғулланди.\n"Бухоро ҳокими Наврўзни диктаторлик байрамига айлантирди"\nБухоролик тадбиркор Наврўз байрами муносабати билан вилоят ҳокимлиги томонидан тадбиркорлар, ишчи-хизматчиларга бўлаётган босим борасида қуйидаларни ёзди:\n"Бухоро вилоят ҳокими корхона, ташкилот ва муассасаларни 18 мартдан бошлаб "Боқий Бухоро"да Наврӯз байрамини ўтказишга жалб қилдирган эди. 18, 19 ва 20 март кунлари, 3 кун овора бўлиб кӯргазмали чиқишларни ташкил этишди. Корхоналар соат 18.00ларгача барча кӯргазма қилган материалларини йиғиштири чиқди.\nАммо, 20 март кечқурун 21 март куни яна соат 14.00гача давом эттирасан деб зӯрлаяпти. 21 март Наврӯз байрами бу оилавий байрам бӯлса, оила аъзолари, қариндошлар, қарияларни, касалларни сӯраб борадиган кун бӯлса, шундай қилиш мумкинми? Бизларда мучал тадбирлари белгиланган бир вақтда, президент хабари борми шунақа издевателский ҳаракатлардан.\nМени кечирасизу, вилоят ҳокими президент олдида очко оламан деб, Наврўз байрамини диктаторлик байрамига айлантириши мумкинми? 5 кун байрам деб, дам олиш кунида дам олиш ӯрнига эшакдек очиқ майдонда қуруқ макетларни тайёрлаб, одамларга сотиш ӯрнига кӯрсатишдан нима фойда?\nНаврӯз байрамида авваллари халқ сайллари ташкил этилиб, сайлларда ҳалво, қандалот ва кондитер пишириқлари сотувга чиқариларди. Бугунги кунга келиб Наврӯз байрамини қуп-қуруқ кӯргазмалар билан жиҳозлаб халқга курсатишдан нима фойда", дея ёзди бухоролик муштарий исм-шарифи очиқланмаслик шарти билан. (Муштарийнинг ёзганлари таҳрирсиз эълон қилинди. таҳр.)\nФОТОГАЛЕРЕЯ: Андижондаги Наврўзда кулгили ҳолат бўлди\nАндижонда ўтган тадбирларда иштирок этган манба қуйидаги хабарни йўллади:\n"Бугун Андижондаги Боғишамол боғида Наврўз байрами бўлиб ўтди.Андижон вилоят ҳокими Шуҳратбек Абдураҳмонов ташриф буюрди. Барчани Наврўз байрами билан табриклаб, миллий таомимиз сумалакни очиб берди. Байрамда жуда хам кулгили ҳолат бўлди! Наврўз байрамида, вилоят хокими ўтирган бинонинг тепа қисмида бир нечта раққоса туриб, пастдаги саҳнадаги раққоса қизларга ўргатиб турди. Жуда кулгили бўлди".\nАндижонда Наврўз нишонланмоқда\nНаврўзни байрам қилишни Тошкентда бошлаган Мирзиёев Самарқандга етиб борди\nЎзбекистон президенти Шавкат Мирзиёев Самарқанд шаҳрида ўтказилаётган Наврўз байрамига етиб борди.\nБу ҳақда хабар қилган kun.uz нашрига кўра, шаҳардаги асосий байрам Алишер Навоий номидаги марказий истироҳат боғида ўтказилмоқда.\nДавлат раҳбари байрам тадбирларида вилоят жамоатчилиги, нуронийлар, ишлаб чиқариш фаоллари, ёшлар билан суҳбатлашиб, барчани байрам билан яна бир бор табриклади. Самимий суҳбат чоғида мамлакатимиздаги ислоҳотлар, одамлар ҳаётидаги ўзгаришлар ҳақида сўз борди.\n21 март куни Қозоғистон Президенти Нурсултон Назарбоев Ўзбекистон халқини Наврўз билан табриклаш мақсадида Самарқанд шаҳрига ташриф буюрди.\nБу ҳақда хабар қилган Ўзбекистон Президенти расмий сайтига кўра, қўшни давлат раҳбарини президент Мирзиёев кутиб олди.\nНурсултон Назарбоев Шавкат Мирзиёев билан Самарқанд шаҳрида. 2018 йил, 21 март. Сурат Ўзбекистон Президенти расмий сайтидан олинди.\nМирзиёев Наврўз билан табриклади\n“Жонажон ватанимизда кўп миллатли халқимиз миллатидан, тилидан, динидан қатъи назар бир оила бўлиб яшамоқда. Илойим кўз тегмасин, илойим халқимизнинг ҳамма ниятлари амалга ошсин, халқимизнинг энг катта мақсади - юртимизда тинчлик бўлсин, юртимизга кўз тегмасин. Яна бир марта сизларни Наврўзи олам билан табриклайман. Саломат бўлинглар!”- деди президент Мирзиёев Ўзбекистон халқига йўллаган Наврўз табригида.\n21 март куни Тошкент шаҳридаги «Ўзэкспомарказ»да ташкил этилган байрам сайлидаги иштироки давомида Мирзиёевнинг табрик билан қилган чиқишини давлат ТВси намойиш қилди.\n«Ўзэкспомарказ» кўргазмалар мажмуасида бўлиб ўтаётган тадбирда президентга бош вазир Абдулла Арипов ҳамда ҳукумат аъзолари ҳамроҳлик қилмоқда. Кўргазмалар мажмуасида ҳар бир вилоят ўз стендини намойиш этмоқда. Тадбирда иштирок этиш учун хорижлик меҳмонлар, республика фаоллари, давлат ва жамоат ташкилотлари вакиллари, талабалар таклиф этилган.\nФОТОГАЛЕРЕЯ: Наврўзнинг асосий тадбирлари “Ўзэкспомарказ”да бўлиб ўтмоқда\n“Ўзэкспомарказ” даги тадбирларда президентШавкат Мирзиёев, бош вазир Абдулла Орипов ва ҳукумат аъзолари иштирок этаётир. Бу ерга фаоллар, давлат ва жамоат ташкилотлари вакиллари, талабалар ҳам таклиф этилган.\n“Кўргазмалар мажмуасида ҳар бир вилоят учун алоҳида жой ажратилган. Президент Ўзбекистоннинг турли вилоятларида ишлаб чиқарилган маҳсулотлар кўргазмаси билан танишди, тадбирга келган оқсоллар билан мулоқот қилди”, дейилади бу борада тарқатилган хабарда.\nЎтган йили байрам тантаналари Тошкент шаҳридаги Абдулла Қодирий номидаги маданият ва истироҳат боғида халқ сайли сифатида ўтказилган эди.\nНаврўз сайллари соат 10дан 18гача давом этади\nНаврўз байрами арафасида 21 километрлик марафон ўтказилди\nПойтахт Тошкентда 20 март куни Ёшлар иттифоқи ва Енгил атлетика федерацияси ҳамкорлигида ташкил этилган “Наврўз – 2018 марафони”да юзлаб ёшлар иштирок этди.\nЎзАнинг хабар беришича, бундай марафонлар нафақат Тошкентда, балки барча вилоятлар марказларида ҳам бўлиб ўтган. Унда олий ўқув юртлари талабалари, мактаб ўқувчилари, фахрийлар, уюшмаган ёшлар ва оммавий ахборот воситалари ходимлари иштирок этган.\n“Марафонда уч хил: 2018 метр, 3 ва 21 километрлик масофаларда баҳслар ўтказилди. Пойтахтимизнинг Нукус кўчасидан “Пахтакор” марказий стадионигача бўлган кўчаларда ўтказилган мусобақаларда марра чизиғига биринчилардан бўлиб етиб келган иштирокчиларни ташкилотчилар велосипедлар, диплом ва медаллар билан тақдирлади. Қолган барча қатнашчиларга фахрий ёрлиқлар топширилди”, дейилади хабарда.


Finance.uz - ЎЗМИЛЛИЙБАНКДАН НАВБАТДАГИ СЕРМАЗМУН ПРЕCС-ТУР\nЎЗМИЛЛИЙБАНКДАН НАВБАТДАГИ СЕРМАЗМУН ПРЕCС-ТУР\nКуни кеча Ўзбекистон Республикаси Ташқи иқтисодий фаолият миллий банки томонидан ОАВ вакиллари учун Сирдарё вилоятига навбатдаги пресс-тур ташкил этилди. Унда иштирокчилар Ўзмиллий банки томонидан молиялаштирилган Ўзбекистон – Хитой “АWР» МЧЖ қўшма корхонаси, “SНIRIN АGRО NUR» МЧЖ, “Воха Баракаси» мини-маркети ва Сирдарё вилояти Миллий банки фаолияти билан танишишди.\nДастлаб улар Сирдарё вилояти, Сирдарё туманидаги Ўзбекистон – Хитой “АWР» МЧЖ қўшма корхонасига ташриф буюриб, ишлаб чиқариш жараёнини кузатишди.\nАWП қўшма корхонаси 2013 йил март ойида ташкил этилиб, унинг таъсисчилари Wenzhou Jinsheng Trade Co., Ltd, PENG SHENG МЧЖ қўшма корхонаси ва Олмалиқ кон-металлургия комбинатидир. Айни дамда корхонада 300 яқин ёшлар иш меҳнат қилмоқда.\nСантехник жумракларни ишлаб чиқаришга мўлжалланган Ўрта Осиёда ягона ҳисобланган корхона йилига икки миллион донадан ортиқ турли хилдаги маҳсулотларни ишлаб чиқаради. Уларнинг асосий қисми ички ва ташқи бозорга етказилади. Айни кунда экспорт асосан, МДҲ давлатларига йўналтирилаётган бўлса, шу кунларда бошқа хориижий мамлакатлар бозорига ҳам кириб бориш бўйича иш олиб борилмоқда.\n– Айни кунда маҳсулотларни тўлиқ маҳаллийлаштириш ҳамда уларнинг турини ва ишлаб чиқариш ҳажмини ошириш бўйича ишлаяпмиз, – дейди корхона бош директори ўринбосари Ғофуржон Аҳмедов. – Бундан асосий мақсад эса маҳсулотларнинг 30 фоиздан ошиғини экспортга чиқаришдир. Ўтган йили 1,5 млн.доллар экспорт қилинган бўлса 8 ойда 1,5 млн.дан ортди. Қолаверса, йил охирига қадар эса яна ошиши икутилмоқда. Чунки шу кунларда кўплаб халқаро кўргазмаларда иштирок этиб самарали шартномларни имзолаяпмиз.\nКорхона шу йиллар мобайнида ишаб чиқариш фаолиятини кенгайтириб, Ўзмиллийбанк билан қатор лоийҳаларни амалга оширмоқда. Шу жумладан, яқинда 9,9 миллион АҚШ доллари бўлган лойиҳани молиялаштириш учун банкдан молиявий кўмак сўраб мурожаат қилди. Унинг истиқболли лойиҳаси банк томонидан қўллаб-қувватланиб, тегишли маблағ ажратиб берилди. Натижада эса корхона фаолияти янада ривожланадиган бўлди.\nШунингдек, журналистлар кун давомида Ўзмиллийбанкнинг Сирдарё вилояти бўлимига ҳам ташриф буюриб, унинг фаолияти билан яқиндан танишиб, банк хизматлари қай даражада кўрсатилаётганининг гувоҳи бўлишди.\nАйни дамда Ўзмиллийбанкининг Сирдарё вилояти бўлими ҳозирги кунда 1 293 та юридик шахслар, 40 316 та жисмоний шахслар, 1 843 ЯТТ лар билан ҳамкорликда ишлаб келмоқда.\nКуннинг иккинчи ярмида пресс-тур иштирокчилари Сирдарё вилояти, Ширин шаҳридаги “SНIRIN АGRО NUR” масъулияти чекланган жамиятининг гидропоника усулида бунёд этилган иссиқхонасида бўлишиб, қишлоқ хўжалиги маҳсулотларини етиштириш жараёни билан танишишди.\nУшбу корхона ўтган йили ўзи ва банкнинг 567,8 минг АҚШ доллари миқдоридаги сармоясига Эрон технологияси асосида 1 гектар майдонга иссиқхона бунёд этди. Натижада ўтган йилнинг ўзида унинг илк етиштирган маҳсулотлари хорижга экспорт қилинди. Шу боис, корхона раҳбарияти бундай иссиқхоналарни янада кенгайтириш ҳаракатида.\nЮртимизда “Обод қишлоқ” дастури асосида улкан ишлар қилинмоқда. Жумладан, Ховос тумани “Соҳибкор” МФИ ҳудудида ҳам ана ўзгаришлар жадал бормоқда. Ушбу масканда банк томонидан ажратилган сармоя ҳисобига “Воҳа Баракаси” мини-маркети қурилиб ишга топшрилгани ҳудуд аҳолисининг мушкулини осон қилди. Чунки соҳибкорликлар шу давргача оддий озуқа маҳсулотлар учун ҳам узоқ йўл босиб туман марказига бориб келарди.\nПресс-тур давомида журналистлар мазкур масканда ҳам бўлишиб, ҳудудда амалга оширилаётган ободликлар ва ўзгаришлар билан ташишди.


Cентябрдан пенсия ва нафақалар 10 фоизга оширилди\n1 сентябрдан бошлаб, пенсиялар, болаликдан ногиронлиги бўлган шахсларга, зарур иш стажига эга бўлмаган кекса ёшдаги ва меҳнатга лаёқатсиз фуқароларга бериладиган нафақалар миқдори 1,1 баробарга ошди.\nТОШКЕНТ, 2 сен - Sputnik. Ўзбекистонда 1 сентябрдан пенсия ва нафақалар 10 фоизга оширилди, деб хабар қилди Адлия вазирлигининг "Ҳуқуқий ахборот" телеграм каналида.\n"1 сентябрдан бошлаб, пенсиялар, болаликдан ногиронлиги бўлган шахсларга, зарур иш стажига эга бўлмаган кекса ёшдаги ва меҳнатга лаёқатсиз фуқароларга бериладиган нафақалар миқдори 1,1 баробарга ошди", - дейилади хабарда.\nЎртача пенсия миқдори 764 минг сўмдан 841 минг сўмгача кўтарилди.\nБолаликдан ногиронлиги бўлган шахсларга бериладиган нафақа миқдори амалдаги 466 680 сўмдан 513 350 сўмгача кўпайди.\nПенсия тайинлаш учун зарур иш стажига эга бўлмаган, ҳаёти давомида Пенсия жамғармасига умуман бадал тўламаган 37,5 минг нафар кекса фуқароларга бериладиган нафақа ойига 315 030 сўмгача оширилди.


1(CR): Бутунлай йўқ бўлиб кетиш арафасида турган учиб ўтувчи тур. ТМХИ Қизил рўйхатига киритилган [CR].\nЖанубий Оролбўйи (учиб ўтиш). Ўзбекистондан ташқарида: Fарбий Сибирь (уялаш), Ўрта Ер денгизи мамлакатлари (қишлаш).\nТекисликдаги сув ҳавзаларининг ботқоқлашган қирғоқлари ва саёзликлари.\nДоимо кам бўлган. Илгари Жанубий Оролбўйидан гала (3-15) бўлиб, ҳозирда – саноқлиси учиб ўтади. 2000 йилда Судочье кўлида якка-якка ҳолда учраган. Дунёдаги популяцияси кескин камайиб бормоқда: 1980-90 йиллар оралиғида 316-326 та, 1990-99 йилларда – 148-152 та қайд қилинган. Яқинда олинган маълумотларга кўра, эндиликда 50 тадан кам қолган.\nБаҳорги учиб ўтиши – март-апрель ойида, кузгиси – август-сентябрь ойларида. Сувда яшовчи умуртқасизлар билан озиқланади.\nУялаш ареалида, кўчиш йўлида ва қишлаш жойларида табиий яшаш муҳитининг ўзгариши ва қисқариб кетиши.\nОвлаш тақиқланган. Судочье кўли буюртмахонасида муҳофаза остига олинган. СИТЕСнинг I Иловасига ва Бонн конвенциясининг I Иловасига киритилган.


Шавкат Мирзиёев Москвада ўтказилган Ғалаба парадида иштирок этди (Видео) - Darakchi\nШавкат Мирзиёев Москвада ўтказилган Ғалаба парадида иштирок этди (Видео)\nСИЁСАТ 24.06.2020, 14:27\nЎзбекистон президенти Шавкат Мирзиёев Ғалаба парадида қатнашиш учун Москвага кетгани ҳақида хабар берган эдик.\nБугун Шавкат Мирзиёев Москвада фашизм устидан қозонилган Буюк Ғалабанинг 75 йиллиги муносабати билан ўтказилган тантанали тадбирда иштирок этди. Парадда илк маротаба Қизил майдондан Ўзбекистон Республикаси Қуролли Кучлари ҳарбийлари ҳам ўтишди. Мазкур тарихан муҳим воқеани биргаликда нишонлаш мақсадида Россия ҳукумати музаффар мамлакатлар раҳбариятлари номига таклифномалар юборди. Ўзбекистон ҳам, албатта, ўша ғолиб давлатлар сирасида. Халқимизнинг ўша машъум урушда муваффақият учун қўшган ҳиссаси, ҳеч муболағасиз, улкан.\nМасалан, сўнгги пайтларда олиб борилган тадқиқотлар натижасида юртимиздан 2 миллионга яқин киши урушга сафарбар этилгани аниқланди. Фронт ортида ҳам ўзбекистонликлар кўрсатган матонат келажак авлодларга чексиз фахр ва ифтихор бағишлайди.\nШу боис мамлакатимиз вакиллари Ғалабанинг 75 йиллик шонли санаси муносабати билан Москва шаҳрида ўтказиладиган тантанага таклиф этилди.\nТаъкидлаш жоиз, пандемия бутун дунёга ўз таъсирини кўрсатаётган ҳозирги оғир шароитда давлатимиз раҳбарининг бундай тадбирда иштирок этишининг ўзи аждодларга хос қаҳрамонлик ифодасидир. Экспертлар фикрига қараганда, мустақил Ўзбекистон Президентининг илк бор қатнашиши параднинг нуфузини сезиларли даражада оширади.\nҲарбийларимиз ҳам мазкур тадбирда юртимиз истиқлолга эришганидан кейин биринчи бор иштирок этишлари. Зеро, давлатимиз раҳбари Шавкат Мирзиёев кеча Россия Президенти Владимир Путин билан Кремлда бўлиб ўтган учрашувида таъкидланидек, бу бизнинг умумий тарихимиз, умумий ғалабамиздир. Халқларимиз намойиш этган жасорат барчамиз учун чексиз ғурур манбаи бўлиб хизмат қилади.\nМамлакатимиз раҳбари Москванинг Қизил майдонида бўлиб ўтган тантанали тадбирда ўз иштироки билан Ўзбекистон элининг шонли Ғалабага эришишдаги умум эътироф этилган буюк хизматига ҳурмат бажо келтирди.\nҒузор туман Тиббиёт бирлашмасига қарашли шошилинч тез тиббий ёрдам бўлими ва жонлантириш бўлимида ишловчи бир гуруҳ тиббиёт ходимлари томонидан «Nasafnews»га мурожаат келиб тушган. Видеомурожаат йўллаган тиббиёт...\nТошкент шаҳридаги ошхоналардан бирида ёнғин чиқди (Видео)\nБугун, 2 июль куни соат 9:16 да Учтепа тумани, “Кўкча дарвоза” МФЙ ҳудудида жойлашган “Олмос жўжа” МЧЖ га қарашли ошхонада ёнғин келиб чиқди. Ёнғин натижасида ошхонанинг...\nПойтахтимиздаги такси хизматига электромобиллар кириб келиши кутилмоқда (Видео)\nПойтахтдамиздаги такси хизматига электромобиллар кириб келиши кутилмоқда. Бунинг учун 500 та электр токидан қувват олиб ҳаракатланувчи автомобиллар харид қилинади. Экологик тоза ва ҳамёнбоп транспорт воситаси бир...\nТошкентда ИИБ ва Миллий гвардия ходимлари икки кишини нега куч ишлатиб олиб кетишди? (Видео)\nИжтимоий тармоқларда "СКВЕР" олдида ИИБ ва Миллий гвардия ходимлари икки кишини қувлаб, ушлаб, машинага куч ишлатиб "тиқиб" олиб кетишгани акс этган видео тарқалди. Мазкур факт...